
DA SABEREMO! 


Na kraju smo treće godine izlaženja »Vijenca«, 
i potrebno je, da saberemo sve podatke toga rela- 
tivno dugoga i zanimljivoga života, Kakva je naša 
bilansa? Mi smo ponosni, da možemo bez susteza- 
nja ustvrditi, da bilansa na MORALNOJ strani iz- 
nosi aktivu, veliku aktivu. Kroz naš list prošao je 
u'ovo tri godine velik dio života naše književnosti, 
U njemu su se izmijenile sve vrednote, od najsta- 
rijih do najnovijih, Obećanje, koje smo dali pu- 
blici na početku ove godine, uvjereni smo, da smo 
na opće zadovoljstvo i ispunili. Ove se godine 
razvio Vijenac kao nijedna druga revija. Ostao je 
. nepristran i kao takav pristupačan svima književnim 
naraštajima, ličnostima i težnjama, postao je po- 
prište sveukupnog našeg književnog stvaranja. Go- 
tovo svi, što danas stvaraju našu novu književnost 
i oni, što nastavljaju stare tradicije našega knji« 
ževnog života, svi su se oni našli na okupu kao 
saradnici našega lista učinivši ga tako glavnom i je- 
dinom našom književnom revijom. 

Po Vijencu se mogla publika osvjedočiti, da se 
naš književni život stabilizuje, Prestali su svi ja- 
lovi, časoviti i pomodni eksperimenti, nije se poja- 
vio nijedan novi književni list, jer su se ozbiljni i 
vrijedni književni pregaoci svih shvatanja, nara- 
štaja i orijentacija, uvjerili, da im je u »Vijencu« 
osigurana potpuno sloboda i stvaranja i izražava- 
nja. Šta više, zainteresovali smo za naš list i srpsku 
javnost i okupili na saradnju gotovo sve mlađe i 
vrednije književnike srpske. Imali smo nakanu, 
da hrvatsku javnost neposredno upoznamo s knji- 
ževnim životom u Srbiji i Sloveniji u naročitim re- 
prezentativnim srpskim i slovenskim brojevima. 
Kratko vrijeme, tehničke i, što moramo istaknuti, 
MATERIJALNE! poteškoće nijesu nam dale, da 
već ove godine izvedemo fu osnovu, ali ćemo se 
zato pobrinuti, da u novoj godini tu osnovu, makar 
i s najvećim žrtvama, što bolje izvedemo. 

Kako se publika mogla i sama osvjedočiti, po- 
klonili smo jednaku pažnju svim književnim vrsta- 


ma: lirici, drami, noveli, romanu i onome, u čemu je 
dosađa naša književnost najviše oskudijevala, knji- 
ževnoj teoriji i kritici. Učinili smo sve, što se od nas 
tražilo, možda i više, nego se uopće očekivalo: hr- 
vatskoj javnosti stvorili smo centralnu književnu 
reviju, po kojoj se može tačno orijentirati o svim 
stranama i svim putovima našega književnoga ži- 
vota. Svojim ličnim trudom, BEZ IKAKVE DR- 
ŽAVNE I DRUŠTVENE POMOĆI, bez oslonca na 
ikakvo zaleđe i institucije, bez bučne reklame, stvo- 
rili smo i književnicima i publici organ na visini 
današnjega vremena i današnjih zahtjeva.  Shva- 
tivši ispravno želju naše javnosti, odužili smo se i 
jubilarnoj proslavi hrvatskoga naroda posebnim ju- 
bilarnim dvobrojem, koji su ispunili naši najodlič- 
niji kulturni radnici, 

To je naša bilansa na moralnoj strani, Mi je ne 
ćemo da uveličavamo i prepuštamo javnosti, da je 
sama ocijeni, jer smo uvjereni, da će ona moći kon= 
statovati samo aktivu, veliku moralnu aktivu. Ali 
zato moramo da istaknemo rezultat naše bilanse na 
materijalnoj strani, o kojoj je javnost manje oba- 
viještena i manje upućena. Kad smo rekli, da smo 
se izdržavali i izdržali bez ikakve vanjske, državne 
ili društvene pomoći, dovoljno je, da se vidi, kako 
je iteško takvo izdržavanje, gdje su jedini oslonac 
pretplatnici, I među tim pretplatnicima ima ih po- 
velik broj nemarnih, koji nijesu htjeli da shvate svu 
ozbiljnost našega pothvata i svu važnost našega 
lista. Nemarni pretplatnici nijesu uvijek držali na 
umu, da slabim ili nikakvim podmirivanjem pret- 
plate nanose štetu nesamo nama, nego razvoju i 
napretku naše književnosti, samim književnicima, 
a po tome i napretku opće hrvatske kulture. Kod 


nas se još uvijek ne cijeni dovoljno književnost i od 


svih grana umjetnosti (a đa se i ne govori o dušev- 
nim i tjelesnim športovima!) ona se najmanje po- 
maže i od službene i od neslužbene javnosti. Svatko 
je bolje osiguran od književnika i svi poslovi (pa 
čak i oni akulturni i nekulturni) bolje su plaćeni 

od književnosti. Kako je teško u takvim prilikama 
izdržavati borbu s tim bolesnim pojavama, što se 
zovu neshvatanje i nekulturnost! Mi smo tu borbu 
dosada časno izdržali i hoćemo s mnogo vjere u 
konačni uspjeh da je nastavimo. Nimalo nas ne 
smeta, što nas izvjesni organi izvjesne publike, neke 
novine, hoće da proglase pobijeđenima u toj borbi 
naviještajući s hinjenim žaljenjem prestanak našega 
lista. Usprkos svemu tome mi s ponosom odbijamo 
svačiju sućut. Mi ne ćemo da podlegnemo. Mi hoćemo 
borbu za hrvatsku književnost, za hrvatsku kulturu 
i tu borbu mi novom godinom NASTAVLJAMO. 


I zato mi pozivamo u tu borbu sve one, koji još uvi- 
jek i usprkos svemu vjeruju u pobjedu duševnih i 
kulturnih vrednota. Mi pozivamo sve književnike 
od vrijednosti, da svojom saradnjom i u novoj go- 
dini 1926. održe na visini ovu svoju glavnu reviju. 
Mi pozivamo svu onu našu javnost, koja još uvijek 
cijeni književnost i kulturu, u prvom redu naše 
pretplatnike, da stalnom pretplatom, sabiranjem 
prinosa i okupljanjem novih pretplatnika potpo- 
mogne, da se u narednoj godini »Vijenac« još više 
raširi i podigne. To ne tražimo mi, to traži interes i 
napredak naše književnosti i naše kulture. 


UREDNIŠTVO. 


FRA GINEPRO 


Čin u tri scene. 


Događa se u prvoj četvrti XIII. vijeka, u srednjoj Italiji, 
U doba kada je Sv. Franjo Assiški, sa svojim prvim fratrima, 
putovao od mjesta do mjesta, pjevajući slavu Boga i obra- 
ćajući ljude na pokoru, 


AKTORI: 


TIRANIN NIKOLA 
PRVI DOGLAVNIK 
DRUGI DOGLAVNIK 
DVORJANIN 
GRAĐANIN 

ŽENA IZ NARODA 
PRVI RAZBOJNIK 
DRUGI RAZBOJNIK 
TREĆI RAZBOJNIK 
SELJAK 

DJEČAK 

SV. FRANJO 

FRA GINEPRO 

OTAC GVARDIJAN 
FRATAR SAKRISTIJAN 
DVA FRATRA (nijeme figure) 
VUK 


Seljaci, građani, tiraninove sluge i vojnici, 


Prvascena: u šumi, ispred samostana, u večer, 

Druga scena: u dvarani kaštela tirana Nikole, 
u jutro, 

Trećascena: ispred grada, na stratištu, oko podneva. 


Prvascena 


Ispred samostana, koji je vrlo primitivno i malo zdanje i 
od kojega se vidi, u desnom prednjem kraju prostora, samo 
ulaz s jednom kamenom klupom i jednim jednostavnim dr- 
venim raspelom ispred njega. 

U pozadini, lijevo, gusta šuma, u sredini, kroz malu či- 
stinu, pogled na polja u dolini, 


Otac Gvardijam (u svetoj gorljivosti kara- 
telja, stoji tri koraka ispred vratiju samostana i na- 
stojeći da otjera svoj strah jakim riječima, crveneći 


se u licu i gestigulirajući rukama, govori prema tri 
razbojnika, koji stoje nešto podalje, prema sredini 
prostora, zbunjeni i neodlučni, šta da čine). 

Sakristijan (stoji iza Gvardijana skrivajući 
se iza njega i ponavljajući, u blažoj formi, njegove 
kretnje). 


(Na vrata samostana izviruje jedan mladi fratar, cr- 
vena lica i začuđenih očiju). 


Gvardijan: Vitatineiokrutni razbojnici! Ne 
samo, da se ne stidite krasti tuđu muku i trud, nego 
ste se toliko usmjelili i obezobrazili, da bi sad htjeli 
da (proždrete i milostinje, što su poslate slugama 
Božjim. 

Jedanrazbojnik: (okrenut leđima, govori 
preko ramena i ziba se kod toga gornjim tijelom) 
Svatko ima svoj zanat, vi vaš, a mi naš! 

Drugirazbojnik: (na pola okrenut prema 
Gvardijanu) Mi vas nismo ni napali niti mislili na- 
pasti! Mi ne napadamo fratre, 

Treći razbojnik: (posve okrenut prema 
Gvardijanu) Mi smo gladni i molili smo vas, da nam 
dadete što jesti. 

Gvardijan: »Tko ne radi, neka i ne jedel« 
— kaže Gospodin Bog. Niste vrijedni, da vas zemlja 
nosi, jer nemate nikakovog poštovanja ni prema lju- 
dima ni prema Bogu, koji vas je stvorio, Idite, da- 
kle vašim putem i vašim poslom, a ovdje se više ne 
pojavljujte! (Kad je svršio, digao je krst od čisla 
u vis i pružio ga prema njima kao da tjera Nečasti« 
voga), 

Čuju se mnogi glasovi s lijeva, naprijed. 

Svatrirazbojnika (ogledaju se prema toj 
strani, a onda mrko prema Gvardijanu, pak pođu 
mrmljajući, u pozadinu lijevo i brzo se izgube u 
šumi). 

Seljaci (ulaze s lijeva naprijed i govore): 
Evo ih, evo ih, to su, to su, to su bili razbojnici! 
Muka naša! Strah i kuga naša! 


Okružen tim nevelikim skupom seljaka, ulazi SV. 
FRANJO, bosonog, s vrećicom milostinje preko ra- 
mena, a uz njega ide jedan mladi fratar, sa jedna- 
kom torbicom. 
Gvardijan: (potrči im u susret i u najvećoj 
skromnosti i poniznosti, poklekne i daje se blago- 
stoviti) Oh! Oče Francesko, preblaženi naš! 


Isto učini Sakristan i onaj mladi fratar, što je bio 
na vratima. 

Sv. Franjo: Mir vama od Boga! 

Gvardijan: (ustane) Oh, oče sveti, evo ti 
Božji ugodnik, ideš bosonog i nosiš sebi i nama torbu 
milostinje, a evo ima lupeža i razbojnika, koji ne 
samo da otimaju radinom svijetu njegovu muku, 
nego su sad htjeli da proždru i ove milostinje, date 
nama u Božje ime, (Htijući se pohvaliti): Ali ja sam 
im rekao: »Niste vrijedni, da vas zemlja nosi, ne- 
imate poštovanja ni prema ljudima ni prema Bogu, 
idite i ovdje se ne pojavljujte više!« 

Jedan seljak: Oh, strašni su ono zločinci, 
lupeži i razbojnici, Mnogo trpi ovaj narod od nji- 
hove sile. Velika je to muka i pokora za nas! Bič 
Božji na naše grijehe! Daj, moli se Bogu, sveti oče, 
da nas oslobodi od tog velikog zla, Tebe, dobroga 
i miloga, dobri će Bog uslišiti! 

Sv. Franjo: (Gvardijanu) A što su oni ljudi 
htjeli od tebe? 

Gvardijan: Toliko su bili drski, sveti oče, da 
su došli tražiti, da im damo hrane, jer da su gladni, 
kao da mi treba da hranimo i pomažemo najstrašnije 
Srješnike, 

Sv, Franjo: (Gvardijanu blago, ali odlučno) 
Zlo si se iponio, predragi brate! Vrlo zlo i okrutno! 
Jer griješnika ćeš prije Bogu obratiti sladošću, 
nego okrutnim predbacivanjem. A naš Učitelj Isus 
Krist, čije smo evanđelje odlučili slijediti, rekao 
je, da ne treba lječnika zdravima, nego bolesnima, 
i da on nije došao da zove pravedne na pokoru, 
nego griješnike i zato je On mnogo puta jeo s njima, 
Ti si dakle mnogo sagriješio protiv svetoga milo- 
srđa i ljubavi bližnjega i protiv svetoga evanđelja 
Kristova, 

Ja ti zapovijedam po svetoj poslušnosti, da od- 
mah uzmeš ovu torbu hljeba, što sam ga isprosio 1 
ovu posudu vina, pa trči za onim ljudima, koji su 
također braća naša, i idi preko brda i dolina, dok 
ih ne nađeš, pa im daj ovaj hljeb i ovo vino od 
moje strane i onda klekni pred mjih i reci: »Braćo 
razbojnicil«, i najponiznije priznaj krivicu, koju si 
im učinio svojom krutošću, A onda ih lijepo zamoli 


od moje strane, da ne čine više zla, nego da se 
boje Boga i da Ga više ne vrijeđaju, i reci im: ako 
će to učiniti, da im ja obećajem, da ću se pobrinuti 
za njihove potrebe, i da dobivaju, što im treba je- 
sti i piti, da ne trebaju otimati i duše griješiti. I 
kad im sve to kažeš, vrati se ovamo, a ja ću se do- 
tle moliti Bogu, da onim grješnicima srce umekša, : 
Svi su ostali u čudu i udivljeno gledaju u sveca. 

Gvardijan: (sav se pokunjio i uzima torbu 
od Sv. Franje, a posudu vina od njegova pratioca, 
te ide u pozadinu lijevo, najprije polako, pa brže, 
brže, dok se trkom ne izgubi u šumu). 

Sv. Franjo: (klekne da moli, rukama ture- 
nim u rukave. Ona tri druga fratra isto tako kleknu. 
Nekoji seljaci kleknu, a nekoji stoje. Neko vrijeme 
traje mir. Ptice pjevaju povrh Sv, Franje, a nekoje 
dolijeću i pred njega i na njegovo rame). 

Jedanseljak: (nakon što se dugo spremao, 
ne znajući, bi li bunio sveca ili ne) Jest, Gospod 
Bog će saslušati svoga ugodnika! Hoće! Velikoga 
ćemo se zla riješiti, Ali još jedno veliko zlo bije 
cijeli ovaj kraj! Veliko zlo i velika kazna Božja! 
Kad bi naš bogougodnik htio, da moli u Boga..., 

Sakristan i mladi fratar: (daju mu 
znakove, da ne buni sveca). 

Sv. Franjo: (ne dižući se i ne mijenjaći po- 
ložaja, okrene glavu prema ovome seljaku) A koje 
je to drugo zlo, što bije ovaj kraj? 

Seljak: (stupi naprijed, ohrabren, skida 
kapu, otire rukom brk i govori): Oh! Pojavio se je- 
dan vuk preveliki, strahovit i okrutan, koji ne samo 
da proždire životinje, nego napada i ljude! Svi mi 
u velikom smo strahu: i mi seljaci, kao što i oni iz 
grada, jer vuk dođe sve do pred grad! I svi mora 
da izlaze u oružju, kao da idu na vojnu! Pa ipak 
se ne može da obrani tko se namjeri sam na strašnu 
zvijerku, Od straha ne ide već svijet ni u polja ni 
u šumu! A odakle ćemo onda dobaviti hrane i drva? 
— Ovo je to veliko i najveće zlo, oče naš sveti i 
dobri! Daj, izmoli u Boga milost, da satare vuka! 

Sv. Franjo: (obuzet velikim smilovanjem) 
Velike su u istinu vaše nevolje, i ja ću moliti u 
Boga, da vas oslobodi zla, Ali i životinje su braća 
naša, stvorovi istoga tvorca, I vuk ne bi zacijelo 
napadao, da nije gladan. (Zamisli se, pa za čas): 
Ja vam obećajem, dobri ljudi, da ću ja izaći pred 
vuka, da vidim, šta je s njime. 

Seljaci: Ne, ne oče! Ono je strahovita 
zvjerka, okrutna i bez milosti! 

Sv, Franjo: Sutra ćete mi pokazati, otkuda 
najćešće dolazi, a ja ću moliti Boga, da i vuku 
smekša ćud, (Ponovno se udube u molitvu). 

Mir. Ptice pjevaju, idu po zemlji oko njega, sje- 
daju me na rame, 

Seljak: (i opet se nakon nekoga vremena 
uznemiri, češe iza uha, staje s noge na nogu, vrti 
kapu u rukama i najposlije opet progovori): Ali 
ima i treće veliko i preveliko zlo, što nas bije: jed- 
nako nas seljake kao što i građane, 

Sv, Franjo: (prestaje moliti i ile onome se- 
ljaku) Koje je vaše treće zlo, kaži i ne boj se! 

Seljak: Naše treće i najveće zlo je naš go- 
spodar, knez i prekruti tiranin Nikola! On je udario 
na muke marod, Nema ljućeg gospodara od njega; 
uzima od naroda sve, a boji se svakoga, da ne bi 
njemu šta uzeo, I od pohlepe i straha šalje svoje 
žbire i dželate u narod i sumnjiči svakoga i vuče 
u tamnice i daje na mučila i goni na gubilišta, na 
kojemu svaki čas nekoga objesi za plijen gavranima, 
Ovo je naše najveće zlo, i najkruća muka naša, oče 
naš mili i dragi! A osobito je zlo, otkada se zaratio 
sa susjednim gradom, Od tada se boji i sjene i div- 
lja kao da je opsjednut Nečastivim! 

Sv, Franjo: Kako ga valja žaliti, dobri čo- 
vječe! Trpi zbog onoga, što ima, jer se boji to iz- 
gubiti, i od toga straha gubi mir duše! Jest! Treba, 
da mu pomognemo nesretniku! (Zamisli se) Bog 
će nam pokazati put! ' 

S lijeva buka, krika i vika djece, Za čas ulazi pra- 
ćen četom djece Fra Ginepro. 

Fra Ginepro: (nizak, prilično debeo, ali 
okretan, ulazi vesela lica plešući. U samim je gaći- 
cama, a na glavi ima samo kapuc odrezan od kute, 
koje uopće nema), 

Dječurlija: (skače oko njega i viče, vuče 
ga, gura, ubada štapićima, zatrčava se u njega, tuli 
oko njega, podmeće mu noge, da padne. Najposlije 
se FRA GINEPRO u istinu ili samo da učini djeci 
veselje spotakne na jedno dijete i ljosnu potrbuške 
na tle ravno pred Sv. Franju. Djeca udare u viku 
zadovoljstva). 

FraGinepro: bio je zabušio glavu u zemlju 
i namjerno se sav izmrčio u licu, pa onda digao 
glavu, nu kad opazi ispred sebe Sv. Franju, sjedne 
na zemlju i reče): Od Boga ti mir, slatki oče! 

Djeca: (videći fratre i seljake umire se). 

Sv, Franjo: (milo gleda Fra Ginepra, kao 
majka dijete, koje se omrčilo u kakovoj igri), 

Sakristan: (hvata se za glavu) I opet Fra 
Ginepro! (prilazi Sv. Franji) Oh! Sveti oče, taj 
nesretnik, taj luđak! Ukori ga, sveti oče, jer nas ne 
sluša, a čini ovu veliku sramotu cijelom svetom 
redu, od kad si mu dao slobodu, da sam ide, kud 
hoće, i da živi kako hoće, Svaki čas učini budalu iz 
sebe i ruglo iz svetog zvanja, 

Jedan dječak: (famačeći) Ah! Šta smo se 
nazabavljali! Išao je iz susjednog grada, pa kroz 
cijelo selo ovako! 


»VIJENAC«. 


Sakristan: Gdje ti je kuta, za Boga, Fra 
Ginepro? Sigurno je opet dao nekome siromahu 
svoju jedinu kutu! (Sv. Franji): Otac Gvardijan 
mu je naložio, sveti oče, pod svetu poslušnost, da 
ni jednome siromahu ne daje cijele svoje kute, 

Fra Ginepro: (pokazuje na kapuc) Ja ni- 
sam dao cijele! Evo imam još dio, A ono drugo je 
dobri jedan čovjek sam skinuo s mene, 

Dječak: Jest! Sreo je jednog siromaha skoro 
golog i rekao mu: »Gle, ti si gol, a ja dobro odje- 
ven, Ali ja ne smijem, pod svetu poslušnost, da 
dajem nikome cijele moje kute, Ali ako bi baš ti 
htio ono da skineš s mene, da sebe odjeneš, ja se 
ne ću protivitil« A onaj prosjak ne budi lijen, je- 
dan, dva, tri, svuče mu kutu, baš preko glave, ovako 
(pokazuje) ,., pa bjež! 

Fra Ginepro: Kako je bio sretan, siromah! 

Sakristan: (Sv. Franji) Ah, sveti oče, što 
je učinio ovaj neki dan! Ja sam pošao na objed iz 
crkve, koja je bila otvorena zbog pobožnosti, a Fra 
Ginepro se ponudi čuvati crkvu. Nu jedva sam 
metnuo u ruke par komada, sjetim se navika Fra 
Gineprovih i sjetim se, da imamo u crkvi, na oltaru 
skupocjeni zlatni nakit s mnogo srebrenih zvončića! 
I bjež ja u crkvu, pogledam na oltar: ali nema više 
zvončića, svi strgnuti, A Fra Ginepro se smiješi 
blaženo i govori: »Ne uzrujavaj se ništa za zvon- 
čiće! Ja sam ih baš sada dao jednoj siromašici, a 
ovdje su i onako bili samo kao nakit puno tašt!« 

Oh! Oče dobri, a otac Gvardijan me je izgrdio, 
što ne čuvam takove stvari od Fra Ginepra! I strogo 
je opomenuo njega pred svima nama, neka se ne 
bruči, neka ne daje, što ne smije davati, Ali da, 
cn se nije ništa obazirao, nego je uživao, što ga 
grdimo i ponizujemo, govoreći: »Gore, gore zavre- 
đujem, da me grditel« 

A u noći dođe on Gvardijanu sa zdjelicom kaše, 
budi ga i nudi mu: »Čuo sam, da ti je glas bio pro- 
mukao grdeći me, pa sam ti skuhao ovu kašu i mi- 
slim, da će ti ojačati prsi i grlol« 

Sv. Franjo: (koji je cijelo vrijeme s pravim 
milinjem slušao i uživanjem gledao Ginepra, upita 


Sakristana): Pak, šta je učinio otac Gvardijan na 


tu veliku dnskost Fra Ginepra? 

Sakristan: Otac Gvardijan ga je prekorio, 
što u to doba noći pravi lakrdije, ali Fra Ginepro 
je toliko hvalio svoju kašu, i najposlije molio oca 
Gvardijana, da mu pridrži svijeću, da će bar on 


.sam pojesti kašu, da se otac Gvardijan nasmijao 


i sjeo s njime, da je zajedno jedu, 

Sv, Franjo: Otac Gvardijan je bio u tome 
pravi i dobar fratar! A Bog mi dao cijelu šumu 
ovako priprostih Fra Ginepra, koji uzimaju sve 
stvari kao Božje, a ne kao lično vlasništvo ljudi, 

koji ne mogu da viđe siromašnijih od sebe, i koji 
s toliko veselja i šaljive obijesti služe Gospodina 
-i toliko uživaju u poniženju i ništetnosti svojoj, da 
postaju prave igračke Božje, Jer blago onome, koji 
zbog srca svoga izgubi glavu svoju i koji uživa da- 
jući jednima što dohvati, drugima primjer, a tre- 
ćima — kao ovoj djeci ovdje radost i veselje! 

(Ginepru): Ustani dragi Fra Ginepro, isprosi ka- 
kovu najgoru haljinu, kakovu ni najgori siromah ne 
će htjeti da primi, pa tako poslušaj: starješine svoje! 

Fra Ginepro: (ustaje) Slušam, predragi 
moj oče! (Hoće da ide u manastir). 

Sv, Franjo: (zaustavi ga) Pošto ja sutra 
moram pred vuka, da oslobodim ovaj dobri narod, 
— ti ćeš poći, Fra Ginepro, sutra ujutro u grad i 
poći ćeš do kaštela tiranina Nikole i dok ja dođem, 
čini, dragi brate, ono i onako, kako te bude Duh 
Sveti nadahnuo, da otjeraš strah i ublažiš ljutost 
onoga čovjeka, pak da pomognemo i njemu i ovome 
dobrome narodu, 

Seljaci odobravaju, djeca viču za Gineprom, koji 
ulazi u samostan, 

Sv. Franjo: (pođe za njim). 

Svi se razilaze. 


Drugascena. 

Dvorana u kaštelu tiranina Nikole, Lijevo veliki stol, iza 
kojega je veliki stolac, na kojemu sjedi tiranin, S lijeve mu 
strane stoji Prvi doglavnik, a s druge Drugi do- 
g$lavnik, 

U pozadini je prozor u središtu, a desno ulaz u susjednu 
prostoriju. Desno naprijed je ulaz u ovu veliku dvoranu, 


Tiranin Nikola: (mršav, dosta sitan, zgrb- 
ljen, mučen škrtešću i strahom, govori jednom gra- 
đaninu i jednom seljaku, što stoje pred njime odo- 
straga svezanih ruku): Je li, vi dobre, krotke, pito- 
me, nevine, zlatne, prečiste kršćanske dušice, je li 
vi ništa me znate, vi ništa ne ćete, ništa ne umijete, 
ništa ne mislite zla! Vi ste ovce, sitne, male, lijepe, 
bijele, lijepe ovčice, što samo bleje (imitira): bee, 
beee, beeee! (Od jednom naglo skoči na noge i za- 
viče): A čemu vam oružje, ubojito oružje, oštro 
nabrušeno, posvema oštro! 

Seljak: Zbog vuka, gospodaru! 

Građanin: Zbog hajduka, gospodaru! 

Prvi doglavnik: Ha, ha, ha! Taj vuk ste 
vi, milostivi kneže! Ti hajduci smo mi, vaši vjerni 
sluge, kneže! 

Tiranin: (sjedne, lukavo) A zašto ste onda 
skrivali i tajili, ako je zbog vuka? 

Građanin: Kad si zabranio, da imamo bud 
kakovo oružje. 

Prvi doglavnik: Evo, kako su poslušne te 
ovčice! Već zato zaslužuju smrt! 


Seljak: Od čeg ćemo da se hranimo? 

Građanin: Čime da se branimo? 

Tiranin: Ne hranite li se na mojemu i iz 
moga? Nije li ovo sve moje, a ja vas trpim da ži- 
vite na mojemu? Ne hranim li vas ja? Nisam li ja 
u vječnoj borbi s pohlepnim susjedima, koji mi za- 
vide, koji kipe od bijesa na mene, koji smišljaju 
zamke i pripremaju nasrtaje na mene, koji ništa 
drugo ne čine, nego misle meni o glavi i kako će 
mi učiniti pakost i štetu, koji ne žive ni zašto drugo 
ni od čega drugoga, koje je đavo rodio i postavio 
svud naokolo samo zato! A vi, moji podanici, moji, 
moji, moji ljudi, vi se tužite, vi sakrivate oružje, 
vi ste sigurno ušli u dogovore s mojim dušmanima! 
(Opet skoči na noge, onako naglo kao i prije i za- 
vikne): Šta ste imali na umu učiniti? Govorite! 

Seljak: Ništa, baš ništa, gospodaru! 

Građanin: Ni prstom maknuti, dobri g6ospo- 
daru! 

Prvidoglavnik: (smije se prema njima iro- 
nično, a onda daje tiraninu znakove rukom, > ud 
reći): Ne koristi s ovim podlacima na dobro, ne će 
ti oni nikada ništa priznati od svoje volje, 

Tiranin: (slugama, što su čuvali Seljaka i 
Građanina mahnu rukom, da ih vođe) Stegnite i 
potpalite im tabane i zabijte klince pod nokte, dok: 
sve ne priznaju: i za oružje, i šta su htijeli i tko ih je 
najmio i što misle o meni, i šta mi žele, 

Sluge: (odvedu onu \dvojicu, koji se počnu 
očajno otimati i zapomagati). 

Prvidvorjanin: Sve su to kurnjaci, gladni 
i jalni na onoga, koji nešto ima! Svi se oni nadaju, 
da će vaši dušmani, ako bi vas pobijedili, njima 
dati da raznesu sve vaše, Ta to je naravno, kneže! 
Takova je ljudska narav! Lijena je, ne radi joj se, 
a hoće da uživa! I onda otima i hoće da uzme od 
onoga, što drugi ima. Suviše ste milostiv i blag, a 
oni to uzimalju, da ije slabost! 

Dvortjanin: fulazi) Jedno poslanstvo je do-' 
šlo, sve ugledni građani i žele pred tebe u jednoj 
svetoj i bogoljubnoj stvari.., ' 

Tiranin: Svetoj stvari? Dobro! Svetoj 
stvari? Čekaj! (naglo drugom doglavniku, koji je 
cijelo vrijeme  kivno gledao na dodvoravanje 
ptvoga i namjerno šutio, čekajući da ga gospodar 
zapita): A šta si ušutio ti, Giovanni?! Tebe kao 
da više i ne muči briga za moju sigurnost?! , 

Drugi doglavnik: A šta ću, kad ti od 
malih opasnosti, jer su ti preblizu, tu pred okom, 
ne vidiš velikih, koje su sad nešto dalje, ali su 
mnogo veće! ' A. 

Tiranin: Tvoja je dužnost da govoriš, a ne 
moja da te pitam! ' 

Drugi dvorjanin: Dobro! Dakle čuj! Ti 
imaš biti ubijen, a ovaj kaštel spaljen! 

Prvi doglavnik: Eh, ta mi znamo, da bi 
to najradije vidjeli i da to žele neprijatelji kne- 
ževi! 

Drugi doglavnik: Eh! Ali nije to samo 
želja nego je to gotov paklen plan, koji ima da se 
izvede! 

Tiranin: (gleđa uplašeno u njega) Šta da se 
izvede, šta, šta da se izvede? 

Drugidoglavnik: Da se tebe ubije, kneže, 
i to najkraćim putem, a tvoj kaštel upali i sve 
tvoje razgrabil 

Tiranin: Šta, šta da se razgrabi, razgrabi, 
razgrabi, šta da se upali, upali, iko da ubije? 
Kaki ubije, ubije! Tko? Kako, šta, kada? Šta mrsiš? 
Govori! 

Drugi doglavnik: Da te se ubije i to 
jednim ubodom šila ravno u srce, a onda da se 
potpali tvoj kaštel s ognjilom. I sve to još danas! 

Tiranin: (skoči naglo) I ti to sve tako mirno 
kažeš!? 

Prvi doglavnik: (ironično) Kao da to sve 
ti sam kaniš učiniti! 

Tiranin: (zbilja sumnjičavo gleda u dru- 
goga doglavnika i uzmakne jedan korak) I ti to 
istom sada kažeš? veliš — danas?! 

Drugi doglavnik: Danas! 

Tiranin: (uzmakne dalje) Ti si lud, ili, ili 
S skao 

Drugi doglavnik: Nu ne boj se, kneže, 
Ro mo loš doglavnik, kad bih ti samo govorio ono 

što bi ti trebao da činiš, a kad ne bi i sam učinio 
ono što mora da učini dobar podanik, kad je njegov 
knez u opasnosti! Ne boj se! Opasnost je prošla 
kad ju se zna, a zamka nije više zamka, kad ju se 
otkrije! Moji ljudi koji sve otkriju — otkrili su i 
ispipali su i ito i sada i imađu pod okom onoga, 
koji ima da izvede zločin, i koji je poslat od tvojih 
dušmana i koji je neobično vješt u prikrivanju 
svojih pravih namjera. i 

Prvi doglavnik: Messer Giovanni, ovo su 
sve neka i suviše mutna naklapanja! Fakta! Fakta! 

Dvorjanin: (koji je cijelo vrijeme čekao, 


Tiranin: Neka čeka! 

Dvorjanim: (ode), 

Tiranin: (Drugom doglavniku) Govori! 

Drugi doglavnik: Evo, kneže, fakta: 
izdajnik koji je najmljen da tebe ubije i da potpali 
kaštel, već je u gradu i dolazi ovamo, On se je 
odjenuo kao ubogar, te ima sve haljine poderane 
i okrpane i kapuc mu visi na ledjima sav ispre- 
bušen, On nema kod sebe ničega, — da ne pobudi 


sumnju osim jednog šila i jednog ognjila, skrivenog 
u svome rukavu, Pusti toga čovjeka, dakle preda se, 
(Tiranin se trgne) Mi ćemo već paziti na njega! — 
Pusti ga da govori, a onda ga pretraži, I ako nađeš 
ona fakta, onda ćeš znati da li su to sve samo na- 
klapanja, 

Stražar: (uđe i nakloni se) Gospodaru! 
Dolje uhvatiše straže jednog prosjaka, luđaka, što 
li je, sveg iscijepanoga, kojega je nagonila rulja 
djece, drpajući ga, on reče da mora na svaki način 
do tebe! Šta da učinimo? 

Drugi doglavnik: (tfrizmfalno) To jel 

Tiranin: Tko? 

Drugi doglavnik: Unatmljeni ubojica! 

Tiranin: (nemirno) Dovedite ga ovamo! 
(viče za stražom) Ali samo njega! Nikoga drugoga 
ne pustite! Rastjerajte djecu! I neka dodje ovamo 
više vojnika! Deset! Ne! Dvadeset! 

Straža: (ode) 

Nastane mala pauza za koje je Tiranin vrlo nemiran i 
nepovjerljivo gleda čas jednog čas drugog doglavnika, Naj- 
poslije se okrene klecalu, klekne i stade se kristiti i moliti, 

Prvi doglavnik gleda mrko ispod oka drugoga doglavnika, 
a drugi zadovoljno gleda preda se, Izvana se čuje buka 
koraka i glas fra Ginepra. 


Fra Ginepro: (izvana) Hoću, hoću, draga 
dušice, hoću, hoću odmah! Vrata se otvore i 
uđe cijeli jedan kup vojnika sa vođom straže na 
čelu, a među njima fra Ginepro, baš onako sav 
odrpan i umrljan kako ga je opisao Drugi doglavnik, 
i ni nalik, po izgledu na fratra. On se vrti među 
njima, uvijek veselo nasmijan i dobrodušan, 

Vođa straže: Evo čovjeka! 

Fra Ginepro: (kako je vidio da Tiranin 
kleči pred raspelom, htio je da poleti k njemu, ali 
ga vojnici čvrsto pograbiše) Oh! Pustite me vi ne- 
valjalci, da padnem pred bogoljubnoga kneza i da 
poljubim prah na njegovoj cbući, jer doista onaj 
svetovnjak, koji se u ovo doba moli Bogu dragome, 
mora biti dobar i svet čovjek! 

Tiranin: (je naglo skočio na noge čim su voj- 
nici doveli Fra Ginepra i stao je iza stola). Tko 
si ti? i 

Fra Ginepro: Grješnik, grješnik, najgori 
Srješnik, dragi, dobri gospodaru! 

Tiranin: Po kome poslu dolaziš? 

Fra Ginepro: Po Duhu Svetome, slatki 
moj gospodaru, po Duhu Svetome i po svetoj po- 
slušnosti! 

Drugi doglavnik: Hm! Veliki grješnik, a 
dolazi po Duhu Svetome! 

Fra Ginepro: O, ne znaš li, da Gospod 
Bog izabire najpoganije, najnevrijednije, najgriješ- 
nije grješnike među ljudima za svoja velika djela, 

da tako svi vide da nisu to ljudska nego njegova 


djela! 


Tiranin: (ogledava ga iz daleka, da se uvjeri) 


un 
iranin: 


da je na njemu sve onako, kako je Doglavnik rekao, 
c onda odjednom zaviče): Pretražite ga! 

Vojnici: (pretražuju). 

Fra Ginepro: (se vrti i smije). Oh! Ne- 
valjalci! Sjecite mi ruke, derite mi kožu, samo ne- 
mojte škakljati, ne škakljati! 

Vođa straže: (dobiv ih od jednog vojnika, 
koji ih je izvukao iz rukava, nosi i polaže na stol 
pred Tiranina — jedno šilo i jedno ognjilo) Ovo 
je nađeno i ničega drugoga nema na sebi! 

Prvidoglavnik: 

Drugi doglavnik: 
sam ja rekao! 

Tiranin: (odjednom pade u divlji bijes) To 
je, to je, to je! Stegnite ga, udarite ga na muke, 
izdajnika! 

Fra Ginepro: Oh! Ja sam u istinu najveći 
izdajnik i ne zavređujem dobra! 


(je uprepašten). 
(triumtira) Sve kako 


Vojnici: (mu meću oko ruku lisičine i stežu 
mu ih, a oko glave jedno uže, koje odostraga stežu 
zavijajući ga). 

Fra Ginepro: (kroz muku govori) Samo 
zdušno, zdušno, dobre duše, vršite vaš posao 
zdušno! 

Tiranin: Jesi li ti htio ovim šilom mene ubiti 
i ovim ognjilom ovaj kašte! potpaliti? 

Fra Ginepro: Učinio bi ja i mnogo većih 
i mnogo krupnijih stvari, kada bi to dobri Bog 
dopustio! 

Tiranin: 1 tibi dao da se razgrabi i podijeli 
moje blago! 

Fra Ginepro: 
masi! 

Tiranin: 1Imoje, ono što je moje ti bi razne- 
sao d podijelio? 

Fra Ginepro: (kao da ga želi podučiti) 
Dragi, dobri kneže, ta znaš da ništa nije tvoje nego 
Božje... 

Drugi doglavnik: Evo, kneže, ništa nije 
tvoje ,.. 

Tiranin: Ništa nije moje? Ova zemlja, ova 
sela, ovaj grad, ovaj kaštel, ova soba, ovaj stol, ovo 
odijelo, ništa nije moje, — (pograbi mač) — ni ovaj 
mač? ' 

Fra Ginepro: U, -u, -u, — baci to, to pogo- 
tovo nije tvoje, jer to ije đavolje! 

Drugi doglavnik: Mač, sva odbrana, đa- 
volji! Eto! 

Tiranin: A šilo je Božje?! A šilo je Božje?! 
A ognjilo je Božje?! 


O što bi se radovali siro- 

Fra Ginepro: Jest, to je za Božje stvari! 
Tiranin: A ja, jai moja osoba, šta sam ja? 
Fra Ginepro: Božja stvar, dobra dušo, Bo- 


(zaviče) A šilo, a ognjilo, zašto 
ti to? 

Fra Ginepro: Za kožu, za probosti kožu 
Gospodaru, i za potpaliti vatru dobra dušo! 

Tiranin: Dakle ti priznaješ? 

Fra Ginepro: O i te kako priznajem sve 
svoje gadne grijehe i sve zle i pogane misli 

Tiranin: (odlučno, okrutno) Ne treba dalj- 
njega ispitivanja, ne treba drugog suda, ne ireba 
nikakova oklijevanja, sve je jasno, sve je utvrđeno, 
ja sam sudim i osuđujem i da ne dospije svojom 
vještom glumom nikoga zavesti, ja sam uzimam sud 
i presudu: ovoga čovjeka ovdje kao izdajnika i 
najmljenog ubojicu, odmah i bez oklijevanja se 
ima privezati konju za rep i tako ga odvući do 
mjesta za vješanje i odmah ga ondje objesiti za 
grlo! 

Vojnici: (prime Fra Ginepra da ga vode). 

Prvidoglavnik: (Fra Ginepru) I ti nemaš 
ništa reći za svoju odbranu, nesretniče? 

Fra Ginepro: (vojnicima kao u strahu da 
što ne propuste) Nu ajjte, aljte, nevaljalci, požurite 
kako reče dobri Gospodar! 

Vojnici: (ga odvuku), 

Tiranin: (Prvom doglavniku) Ni to ti još 
nije dovoljno? Po tebi bi ja danas bio možda već i 
mrtav, a ovaj kaštel u plamenu, da nije bilo vrijed- 
nijeg od tebe! (oštro) Nevredniče! (Nenadano za- 
hvaćen sumnjom) Ako nije i šta gore! (Udari tri put 
po stolu. 

Zapovjednik straže: (uđe). 

Tiranin: Metni ovoga čovjeka pod stražu! 
Da, šta gledaš, ovoga šta je bio prije do ovoga časa, 
a šta od sada više nije, moj prvi doglavnik, Pod 
stražu, da se ne miče nikamol A za drugo ćemo vi- 
djeti! 

Prvi doglavnik: (najprije iznenađen, pa 
zaprepašten, onda poražen baca se na koljena) Go- 
spodaru! 

Tiranin: (mahne rukom) Idi! 

Prvidoglavnik: (izlazi pod stražom). 


var 


Reklamna božićna prodaja! 


Poznato najjeftinlje vrelo 


I. STANKOVIĆISINOVI, ZAGREB, 


Pe'rinjska ulica 2. 


prodaje prigodom božićnih blagdana: zimske ogrtače 
(raglane) krznene i kožne kapute, odijela i t. d. uz 


reklamne cijene! 

Tiranin: (udara rukom u ruku). 

Dvorjanin: (ulazi) Gospodaru! 

Tiranin: A sada neka dođu oni: Srađani za 
one svete stvari, 
đana). 

Građani: (se duboko klanjaju). | 

Predvodnik građana: Svijetli < kneže! 
Mi ponizni građani, tvoji podanici, doznali smo i 
znamo, da se u ovome kraju nalazi, baš sada nalazi, 
jedan sveti čovjek, za kojega si i ti, kneže, čuo i 
kojega poštivaš. I mi mislimo, da je ovo velika pri- 
goda za izmiriti se sa Bogom i otkupiti duše i za 
steći mjesto u raju i za otjerati đavle iz nas i oko 
nas, jer i sam papa blagosliva toga svetoga čovjeka 
i dao mu je da učini sveti red i dao mu. je da pro- 
povijeda i da dijeli oproštenje veliko, Pak smo mi 
mišljenja, da bi bilo dobro, da pozovemo toga sve- 
toga čovjeka u grad i da mu učinimo doček i slavu 
i sve što je Bogu ugodno, Taj sveti čovjek je Sveti 
Francisko, koji je svet 1 čudotvorac i koji je tebi 
znan i koji je ovdje i rekao je i obećao je, da će 
narod osloboditi od razbojnika, od strašnoga vuka 
i od ostalih zala, kako smo sve to jutros doznali. 
I da će poslati tebi glasnika svoga — rekao je! Imi 
mislimo da treba učiniti, što bez tvoje dozvole ne 
smijemo učiniti — da to je sve, svjetli kneže! Tako 
mi mislimo! ' 

Tiranin: (slušao je vrlo napeto) Vi ste me 
mnogo obradovali i umir'li ovim vij estima! Jest, ja 
sam toliko čuo za tog svetog čovjeka i njegove 
fratre, Pričao mi je toliko i naš Gvardijan, ovdje 
iz manastira u šumi, I želio sam uvijek da ga vidim 
i čujem i primim sveti blagoslov i oprost grijehal 
Jer tko se Boga ne boji, nema sigurnosti u životu! 
Bog je velik! (Oštro im govori i gleda ih strogo) A 
evo danas svijet se popoganio i buni se i roti i ne 
možeš nikome da vjeruješ; I gramziv je čovjek i 
hoće tuđe! Jest! A nije li Isus rekao: »Slušajte 
gospodare svoje i služite iml« Nije li Isus rekao: 
»Daj Bogu Božje, a caru carevol« Nije li napisano 
u Svetom Pismu: »Svaka je vlast od Bosal?« Nije 
li rekao naš Spasitelj: »jer koji imaju, dodat će im 
se, a koji nemaju uzet će im se i ono što imajul?« 
Šta je htio reći drugo nego to, da više vrijedi onaj 
koji pribire nego koji rasiplje, i da su knezovi i go- 
spodari čuvari blaga Božjega, da luda djeca i neuk 
svijet ne prospu Božji blagoslov, I zato, jer se je 
svijet izrodio, dobro je da sveti Božji ugodnici kore 
griješnike i obraćaju ih i da ih upućuju na pokor- 
nost i pokoru, Čuo sam da Sveti Franjo u istinu 
najviše drži do poniznosti i poslušnosti! O, kad bi 
Bog dao da i vas prosvijetlii okrene, jer ste vi puni 


taštine i nevjerstva i neposluha! (čini se blag i skro« 


Dvorjanin: (ode, a orida uvodi skup gra- 


man): Jest, jest, mi ćemo zajedno pozvati Sveca i 
1 J 1 


lijepo dočekati, mi ćemo učiniti što je Bogu ugodno, 


jer 'je sve-u Božjim rukama i jer se treba pouzdati 
u blagoslov njegovih slugu, a bojati se njihove. 
osude i kletve, I zato (kao da ih opominje) razgla- 
site svima, da zna svatko, da nitko ništa na žao ne 
učini Svetom čovjeku i njegovim drugovima, i da ih 
lijepo susreću, jer će inače biti kažnjen od Boga i 
od mene, ' 

Vani buka, a onda se rastvore naglo vrata i upadne u 
dvoranu sav zasopljen otac gvardijan, 

Gvardijan: (u najvećem uzbuđenju) Go- 
spodaru! 

Tiranin: Oh! Oče Gvardijane! Baš u najbolji 
čas! | 

Gvardijan: Gospodaru! Ja sam u takovom 
čuđenju, zaprepaštenju i gorčini, da ti to ne mogu 
riječima ni izraziti! (Padne na koljena) Jer mi se 
čini da je danas u ovoj zemlji počinjen najveći 
grijeh i učinjeno najveće zlo, koje je ikada učinjeno 
od prastarih vremena ovamo! Oh! Brzo gospodaru, 
brzo da spriječimo zlo koje se, valjda čini iz ne- 
znanja! ' 

o Tiranin: (priđe mu i diže ga) Koja je to 
pogriješka i koje je to zlo počinjeno u ovoj zemlji? 
I šta si tako uzbuđen oče Gvardijane? 

Gvardijan: Gospodaru! Gospodaru! Jedan 
od najsvetijih fratara, koji se danas nalaze u redu 
Svetoga Franje, kojega i vi poštujete, danas je 
osuđen na jedan preokrutan način, a ja držim — 
bez razloga! 

Tiranin: Ta kaži, Gvardijane, koji je to fratar, 
tko ga je odsudio i zašto? 

Gvardijan: Onaj čovjek, kojega ste vi malo 
prije osudili gospodaru, na krutu i sramotnu smrt, 
i kojega će sad da pogube, to je Fra Ginepro, vjeran 
i dragi drug Svetoga Franje! 

Građani, Tiranin i Doglavnik se trgnu i zagledaju 
u Gvardijana, 

Gvardijan: (nastavlja) Žurite se za ljubav 
Božju i zaustavite zlo dok se stvar_ne razjasni, Ah! 
Toliki se narod skupio. Ja sam gorkim plačemi 
jedva namolio vršioce kazne, da-počekaju dok po- 
đem do tebe, da imaju smilovanja, Ali oni će čekati 
samo vrlo kratko, A možda i ne će čekati! 

Tiranin: fgleda Gvardijana, pa Doglavnika, 
koji hoće da nešto kaže, ali ga rukom zaustavi, pa 
će Gverdijanu). To je nemoguće! Ta kakav Fra Gi- 

pro, Gvarđijane! Čuo sam za njegovu svetost i 
ia! \Ta kakav Fra Ginepro! Osuđeni je podmukli 
najmljeni ubojica, koji je zatečen kad je htio da 
me ubije 1 da ovaj grad zapali! ' 

Gvardijan: Nije moguće! Evo kako je! Go- 
spodaru! (Naglo zasoptavajući se priča), Ja baš u 

grad, a trči jedan dobri čovjek hvata me i viče: 
»Za Boga trčite evo je pograbljen jedan naš fratar 
i odmah osuđen i poveden na smrt; dođite da barem 
dospije da preda dušu na vaše ruke, jer mi se čini 
dobra je osoba, a nije imao ni vremena da se ispo- 
vjedi, Vuku ga na vješala, i čini se kao da se ne 
brine ni za smrt, ni za spas svoje duše, već se daje 
vući kao krotka ovca na klaonicu«, — Oh, požuri, 
Sospodaru, jer oni su mi obećali počekati samo dok 
osuđeni izmoli sto očenaša! 

. Tiranin: Dalje, dalje! 

Gvardijan: (nastavlja). Potrčao sam, nu 
već se sabralo toliko svijeta, da vide taj nagli sud, 
i nisam se mogao progurati, dok nisam čuo jedan 
glas, koji je govorio: »Nevaljalci, samo ne škakljite, 
samo ne škakljite!« I poznat mi je glas i čini mi se: 
da nije to Fra Ginepro! Bacim se medju svijet i 
kao lav s laktovima se probijem naprijed i skinem 
povez sa očiju onoga osuđenika i vidim i vičem: 
»Fra Ginepro, slatki, za milost Božju! — Ah! Go- 
spodaru! Skoro ni krpe više na njemu, već blato, 
krv i znoj! Kao Isus Krist! Kao Gospod naš! I htio 
sam da skinem sa sebe kutu i zaogrnem ga, ali on 
slatki kaže: »Ne ću ja ine trebam, a ti si debel, oče 


PORTRET. “ 


Gvardijane, pak bi bilo grdo vidjet te golal« Oh, 
sveta, priprosta dušo! — Požuri, Gospodaru, samo 
sto očenaša , 
o Tiranin: Nu jeli zbilja to on, Fra Ginepro? 
Gvardijan: Kao što sam ja tu pred tobom 
i ti pred Bogom gospodaru! Tko da ga prepozna, 
onako oderana i umotane glave! Ali sad prepoznaju 
svi, svi, svi i čude se, i čude se i plaču i mrmljaju... 
Tiranin: (hvata se za glavu) A što nije rekao, 
što nije rekao, tko je? Šta nije rekao nego je sve 
potvrđivao i imao — imao je šilo i ognjilo! 
Gvardijan:0h,tato je i naša muka s njime, 
On ima slobodu da ide sam i da živi na svoj način, 
zbog svetosti velike, I nosi šilo da krpi obuću i 
ognjilo za vatru, jer mnogo puta ostaje dugo po 
šumama i sve traži poniženja, muke, osramoćenja i 
uživa kad je prezren u slavu Božju! Ori ije jedva 
dočekao da može podnijeti muke! Oh, gospodaru 
požuri, jer on sada vrlo brzo moli očenaše, samo 
da što prije bude obješen! : 
Tiranin: (užurbao se je u strahu) Ali zašto, 
pučko: zašto to sve čini? (Opasuje mač). 
Gvardijan: Oh, ne znaš tito sveto ludilo 
samoponižavanja! Ne znaš ti te slasti biti ubog i 

malen i bez vlastite volje: izgubiti sebe u Bogu! 
Bog šalje ovakove, da vide tašti, pohlepni i silo- 
viti, koliko im vrijedi sve njihovo! — Oh, idimo, 
zaklinjem te, jer će pasti na nas grijeh, da smo 
pustili da se izvrši najveći zločin, jer on brzo moli, 
on sad navlaš brzo moli..,, 

Tiranin: (leti na vrata, ali se tu zaustavi i 
viče straži pokazujući na Drugoga doglavnika) 
Ovoga konju na rep, ovog ćemo vješati. (Odleti 
van), 

Gvardijan: (leti za njim). 

Građani: (potrče za njima). 

Vojnici: (Hvataju Doglavnika i vuku ga van). 

Dvorjanin: (Ostaje sam i polako se krsti). 


TREĆA SCENA. 


Stralište. U pozadini vješala sa izvršiteljima kazne. Fra 

Ginepro u cunjama kleči i moli, Svuda naokolo mnogo 

svijeta u gužvi, koji se diže na prste, da bolje vidi, mijenja 

položaj, Malko po strani stoje tri razbojnika i čudeć 
se gledaju, 


Fra Ginepro: (diže se i govori) Ajde sada, 
dobri ljudi, idemo na posao, ja sam izmolio! 

Glasoviiznaroda: Nije još izmolio! Niie 
moguće! Nije izmolio! Moliti! Još moliti! 

FraGinepro: (stade se izjašnjavati su izvr- 
šiocima kazne) A ja velim naglavce, pak dolje za- 
palite slamu! (Kad ga oni ušutkavaju) Ne ovo je 
za obične griješnike: za grlo! Naglavce, pa potpa- 
lite slamu! Ja želim tako! 

Prvirazbojnik: Je si li čuo? Žuri mu se 
u raj! 

Drugi razbojnik: Kad zna da če i defi 
onamo! 

Treći razbojnik: U pakao se bogme niko 
ne žuri, Mi bi se pogodili moliti i sto hiljada o*e- 
naša... 

Prvi razbojnik: A vidio si onoga sinoći 
I pravo nas je bio izgrdio, a onda došao da nas moli 
za oproštenje i donio vina i kruha i obećanje Sve- 
tog Franje, da će nam jpribavljati hranu! Ovo su 
zbilja fratri od Boga i treba da idu u raj, i nije im 
mjesta u ovom paklu ovdje! 

Drugirazbojnik: Kad bi svi bili kao oni, 
ne bi bilo posla za nas. 

Trećirazbojnik: Ali ni napasti! A jesmo 
baš i bez potrebe zli! Što mislite: hoće li nas zbilja 
đavo odnijeti ravno u pakao? Kad bih znao da bi 
još nekako mogao izmaknuti mu se, — bi se makar 
počeo i kajati! 

Drugi razbojnik: Dok ima razbojnika iz 
obijesti, bit će i nas od nevolje! Ugnimo se, da nas 
ne poznadu! (ide desno). 

Drugi razbojnik: (zamisli se) Ehl (ide 
desno). 

Treći razbojnik: 
desno), 

Jedan vojnik: (uleti s lijeva i viče) Zau- 
stavlja se! Dolazi gospodar! 

(Svijet se okreće i uskomeša). 

Jedan momak: (uleti s desna i viče) Čudo, 
čudo, čudo! Sveti Franjo učinio je čudo! 

(Svijet se okreće i neki idu k njemu i kupe se oko 
njega). 

Tiranin: (sav zaduhan, crven, uzrujan, jedva 
dišući, uleti s lijeva. Dahti, ali ne može da govori, 
samo maše rukom). 

Gvardijan: (dotrči za njim, i odmah po- 
gleda na vješala, pa kad vidi da još nitko ne visi, 
uzdahne) Hvala ti, Bože! 

Gvardijan: (viče) Fra Ginepro! Slatki fra 
Ginepro! 

Tiranin: fide kroz svijet, ali se hvata za srce, 
očito zbog trke, koju je imao) A zašto mi nisi re- 
kao, zašto mi nisi rekao, oče blaženi ,,, 

FraGinepro: (prema tiraninu): Gospodaru, 
gospodaru ti naredi: za noge i vatru pod glavu! Je 
li? Ovaj nevaljalac ne će, gospodaru! 

Tiranin: (jednom rukom hvatajuć se za srce, 
dok drugom maše, što nitko pravo ne razumije i 
posrće tako te ga pridržavaju) Ja... nisam htio. . 
nisam znao ,., nisam znao., 

Više djece f/doleti sa desna odkud i onaj 
momak i viču): Čudo čudo, čudo! Sveti Franjo 
ukrotio vuka! 

(Svijet se još više strči oko ove djece). 

Tiranin: (koga su posjeli na jedan kamen 
izmučen, bije se u prsa) Ja nesretnik! Bog će me 
kazniti! Bog će me sigurno kazniti! 

Gvardijan: (tješi ga) Glavno je da smo na 
irijeme, gospodaru! 

Jednažena: (uleti s desna, odakle i djeca) 
Ah! Žene, ljudi, narode i gospodo! Veliko čudo! 
Sveti Francisco! Sveti Francisco! Svi smo vidjeli 
na svoje oči! Evo vida mi! Izadje pred šumu i 
prekrsti se rukom i svetim krstom, i pođe naprijed, 
a mi svi čekamo u strahu, I evo ga: on! 

Glasovi: Tkol? 

Žena: Vuk! (Jeza naroda) I usprkos tolikog 
svijeta, pođe prema njemu sa ovoliko otvorenim 
ustima i zubima! 

Glasovi: Tkol? 

Žena: Vuk! I sveti Franjo priđe bliže, a mi 
natrag, i on načini sveti krst prema njemu i pozove 
ga milo k sebi i reče mu: »Dođi, brate vučel« — 
Brate vuče, reče mul O slatki sveti Franjo! »Ja ti 
zapovijedam u ime Krista, da ne učiniš zla ni meni 


(uzdahne) Uh! (ode 

ni nikomel« I čudo neviđeno, on zatvori gubicu, i 
polako priđe i sjedne pred njime! 

Glasovi: Tko? 

Žena: (viče) Vuk! (nastavlja): I onda mu reče: 
»Brate vuče« — brate vuče, reče, — »Ti činiš mnogo 
štete i zlodjela mnoga si počinio, trgajuć i koljuć 
Božje stvorove, i ne samo živine nego i ljude, koji 
su na spodobu Božju, Zaslužio si vješala, — reče 
— kao najgori tat i razbojnik — i cijeli kraj ti je 
neprijatelj! Ali ja ću da učinim mir, brate vuče, 
između tebe i onih ljudi — reče — tako, da ih ti 
više ne napadaš, a oni da ti sve proste i da te ne 
gone više ni ljudi ni psi« — reče, I on sve tijelom, 
očima i repom pokazuje da prima, 

Glasovi: Tkol? 

Drugiglasovi: Ta vuk! 

Žena: 1 još mu reče: »Ja znam da si sve zlo 
počinjao zbog gladi! Ali kad vidim da želiš mir, 
ja ti obećajem, da ću urediti da ti ljudi ovoga kraja 
daju što ti treba za jesti i to stalno dok budeš ži- 
vio, da ne budeš trpio gladi! A ti ne ćeš nikada više 
nikoga napadati! Obećaješ li, brate vuče?« — reče 
on i pruži mu ruku, a vuk mu dade šapu i kimao je 
glavom, Tako mi Bog pomogao! 

Glasovi: (najvećega čuđenja. Sve se skupilo 
oko žene, koja to sve priča ispred tiranina i gvardi= 
jana, koji slušaju začuđeno, Prišla su i tri razboj- 
nika i slušaju). 

Žena: (odahnuv, nastavlja) A onda dade vuku 
hrane i kad ga nahrani reče mu: »U ime Krista ti 
nalažem, da sad pođeš sa mnom i ne podvojiš ništa 
i sa pouzdanjem ideš, da potvrdimo ovaj sveti mir 
Božji«, To reče — i podje, a on za njim, 

Glas: Tko? 

(Buka iz vana desno odakle počme dotrčavati mno« 
So svijeta, sve ogledavajuć se u pravcu odakle trči) 
Žena: (uzmakne dalje) Evo ih, tu sul! 
(Velika krika i strka). 

Tiranin: (ustaje na noge). 

Gvardijan: (trči desno). 

(Svi se slegnu u tom pravcu, pa onda opet stani 
bježati ili se razmicati. Najposlije se s desna iz 
pozadine pojavi Sv. Franjo). 

Sv, Franjo: (idući polagano sav blag i kro- 
tah, držeći jednu ruku na glavi velikog jednog 
vuka koji ide uz njega. Svi se razmiču, kako on 
stupa naprijed, a onda se on zaustavi u sredini, 

Tiranin: (gleda sa najvećim čuđenjem, stra« 
hom i neizvjesnošću u sv. Franju, a onda drhćući 
klekne) Pomiluj oče! Pomiluj oče! Pomiluj oče! 

Sv.Franjo:šŠta uzmičete i šta se bojite, braćo 
draga? Zbog grijeha i pohlepa naših dolazi strah 
na nas! Strah od života i strah od smrti! A od straha 
okrutnost i mnoga zla! Tko sam rado daje, ne boji 


se da će mu se uzeti: tko u Boga živi ne boji se 
umrijeti! Zato što ne damo jedni drugima postaju 
vuci vucima, Bojite se gubice ove male živine, a ne 
bojite se žvala paklenskih! Vratite se pravdi i mi- 
lostivosti i bit ćete oslobođeni vukova u sebi i oko 
sebe na ovom i onom svijetu! Evo, ovaj ovdje vuk 
obećao mi je da će učiniti mir, Želite li ga i vi? 

Glasovi: Tko ne želi? 

Sv, Franjo: Obećate li ga hraniti dok je živ, 
ja vam za njega jamčim, da ne će napadati ni vas 
ni stoku vašu, Obećajte! 

Narod: Obećajemo! Obećajemo! 

Tiranin: (bije se cijelo vrijeme u prsa, pa 
od jednom tresuć se ustaje, hoće da pođe prema 
Sv. Franji, ali ga opet izda srce, te padne pred 
njega) Što da činim, što da činim, sveti oče, da spa- 
sim dušu! Da ublažim osvetu Božju? 

Sv. Franjo: Bog ti je milostiv, jer te je do- 
veo ovamo! Riješi se straha od ljudi i od smrti! 
Riješi se onog zbog čega se bojiš: tijelo svoje riješi 
imetka, a dušu svoju pohlepe! 

Narod: fudivljen, šapuće), 

Tri razbojnika: (primiču se polako). 

Fra Ginepro: (ostao je sam i zaduben je u 
molitvu, te ništa ne čuje). 

Tiranin: Oh, ja vidim da mi dolazi kraj ži- 
vota. Sve moje čim umrem, crkvi Božjoj i vama 
časnim ocima, da me preporučite kod Boga na ne- 
besima! 

Sv, Franjo: Ne ide se na put pod oblake sa 
utezima na nogama, niti se zaplivati može sa mlin- 
skim kamenom oko vrata, Tko ne dade živ ono što 
najviše voli, ne će mrtav dobiti ono što najviše 
moli! 

Tiranin: Zbilja?! Zbilja?! Baš tako? 

(Digne se sa mukom): Onda narode, čuj! Ljudi 
čujte! Evo ovdje ja sada dajem i podjeljujem sve 
moje dragome Bogu kroz ruke ovih svetih ljudi! Za 
spas svoje duše! ' 

Sv, Franjo: Za uveličenje ljubavi Božje! A 
ja primam od tebe i podijelit ću sve siromasima i 
bolesnima! 

Tiranin: (pade, uhvativ se za srce na tle) 
I nemam ništa više svojega! 

Sv, Franjo: Sretan si i presretan što nemaš 
više ništa i duša ti je slobodna! 

Tiranin: Oh, oh, oh! (Umire). 

Sv, Franjo i Gvardijan: (kleknu do 
njega, a isto čine i mnogi drugi od naroda). 

Fra Ginepro: (diže se, vidi se sam, a sav 
narod dolje, te se uzvrti i viče): Izmolio sam i drugu 
stotinu! Što radite! Gdje ste, ljudi! 

(Svi, koji su ga bili zaboravili, sad se stanu okretati 
prema stratištu, a i neki se stanu smijati). 

Sv, Franjo: (kad je čuo njegov glas diže se 
i potrči pravo prema njemu šireći ruke i slatko do- 
zivajući): O ovčice, Božja, draga! O igračko i lu- 
đače Božji! O, brate moj slatki! (I popev se na vrh 
stratišta, klekne pred Ginepra i zagrli ga srdačno): 
Bog, Bog, Bog te blagoslovio! 
Fra Ginepro: (začuđen prisustvom Sv. Fra- 
nje, najprije stoji kao da se iza sna trgnuo, a onda 
se obraduje te klekne i on i zagrli ga) Ideš li i ti 
sa mnom slatki moj oče! O, Bog, Bog, Bog te bla- 
gosloviol 
Cstanu tako do kraja zagrljeni, na vidnoj uzvisini 
baš pod vješalima. 


Narod: (se razmaknuo desno i lijevo). 

Vuk: (je legao do mrtvoga tiranina). 

Gvardijan: (stoji u sredini dolje, klečeć i 
okrenut prema ona dva zagrljena fratra, 

Tri razbojnika: (pristupaju gvardijanu). 

Prvirazbojnik: Sveti očel 

Drugirazbojnik: Ako ima još za nas spa- 
senjal ska 

Treći razbojnik: (klekne) Preporuči nas 
svetome ocu i reci mu neka zapovjedi što da či- 
nimol (ZASTOR). 

(Sva prava pridržana) 
Anonimus. 


IZ JEDNOGA PISMA 


Mladenački strasno i puno svežine, - 


Veče ovo ima miris tvoje kose, 


Što ga raznježeni plahi vetri nose, 
Što mi razdragani stižu iz daljine, 
Pijani mirisom plave tvoje kose, 


I zasiplju tugu moju u samoći 
Mirisima dragim kose i tvog tela, 
Iz kojih se diže, mlada i vesela, 
Uspomena tebe strastvena i bela, 
Da postane mojom tople ove noći, 


Puni tebe, tvoje raskošne mladosti, 
Moji nervi trepte od sreće radosni; 
Uspomene miris topli i zanosni, 
 Odganja mi tugu i jad nemilosni, 

I svi nervi puni negdašnje nježnosti 
Večeras te vole sretni i radosni, 


B. Prodanović. 


PJESMA SRCU 


L 


«Ti si bol i radost svakom ko te nosi 
I jedina staza uzvišenom cilju, 

Ti si ona ruka, koja vječno prosi 
U gladi i b'jedi ko u izobilju. 


Ni jedan naš korak bez tebe ne kroči; 
Ni jedan kret duha nije izvan tebe. 
Uv'jek si uza nas, kao sjaj uz oči, 

I ni jedne mjere ne poznaš van sebe, - 


Sve si u drhtanju vazduha što struji, 

Sve u strasnom ritmu blistavih poema: 
Bez tebe se samo ljubavlju prohuji, 

Ko pogled prostorom, u kom ništa nema, 


IL 


Ne daš našem oku da zaklopi zjene, 
Niti našoj duši da zamre u ploti, 
Sve si u vječnosti, žiži vaseljene, 

I sve je tek tobom intimno Ljepoti, 


Ti si šumno more, što u sebe saspe 
Huktanje svih r'jeka; i u njedra čija 
Sav se život kupi, da se snažno raspe 
U draž veselosti i bol tragedija, 


1 ti si naš očaj i čarobna meta, 
Kojoj naše biće r'jetko kada stiže: 
Sve dobiva cjenu urezom tvog dlijeta 
I božanstvo onog, koji te užiže, 


B. Gjukić. 

L, RUPČIĆ: ZAGREB, JOSIPOVAC, 


PROGNANI 


(Konac romana), 


XL 


Bolest, Obolio krajem novembra. Učini!o mu se, 
da je on to godinama putovao sa teškim bremenom 
na leđima. I istom sada, kada je došao k meti, i 
skinuo breme, — osjetio teški umor, i vrtoglavicu, 
pa posrnuo, 

Upala porebrice, Jaka, U prvi mah mu se učinilo, 
da je tu kraj. Kao da mu je neko prosijecao grudi 
oštrim noževima, 

Pa prešao u bolnicu, Poneki put pogledao ga 
liječnik zabrinuto, I zadržao ga pun mjesec dana. 
A na rastanku mu rekao: da te zime ne smije 
ozepsti pod nikoju cijenu, Inače, — — . 

A kada se vratio u svoje selo, javili mu, kako se 
u selu sprema nešto, nalik na pobunu. Njih trojica 
išli po selu i nagovarali ljude, da nj ega prognaju. 
A seljaci odgovarali od reda: da im on nije ništa 
kriv, A kome je kriv, neka ga goni, A ona trojica 
pošli onda u varoš k pučkome tribunu, da pitaju 
šta da rade, A tribun im odgovorio, da za izbaci- 
vanje notara nije potrebno cijelo selo, ni polovina, 
ni trećina. Nego neka se slože njih desetorica, 
pa neka ga odstrane iz općine, I prognaju iz sela. 


Ali se pokret nenadano slegao, Zemljoradnička 
zadruga dovela iz varoši — — odred vojnika, Se- 
ljaci bili počeli sjeći vlastelinske bagrene i sa onoga 
dijela zemljišta, koje je zadruga držala u zakupu. 
— — I sakupilo se selo pred općinom, A mlad oficir 
pitao, ko to siječe bagrene? I ko to buni ljude? I 
nagovara ih na prestupe? A seljaci spuštali glave. 
I skrivali se jedan za drugoga. A oficir grmio sa 
općinskih stepenica: 

— Sramota! Mi vam donijesmo slobodu, a vi 
idete pa pljačkate. Ali za pljačkaše nije sloboda! 
Za pljačkaše je batina, I koji se usudi u buduće 
dirnuti tuđu stvar, ili praviti nered, — doći ću, i 
odcijepiti mu dvađeset i pet, — — — 


* 


A Ivana Grašara zaboljelo u prvi mah srce, Zar 
je on to zaslužio od svojih seljaka? No brzo se 
umirio, Zar mu nije i onako postalo sve mrsko, 
otkako mu se učinilo, da se u selo uvukla crna zmi- 
jurina? I zar bi bilo nešto strašno, kada bi, činov- 
ničić Ivan Grašar, podijelio sudbinu — — sa pro- 
gnanim kraljevima? — — i 

A mati pisala: ' ' 

»Šta je to s tobom Ivo, što se ne krećeš kući, 
sve se vraća sa sviju strana, i dolazi svojoj kući, 

samo ti kao da si preko tri mora daleko, ne znam 
kakvo je to srce u tebe. Zato hajde odma kući, čeka 
te tvoj stari dom, krajnje je već vrijeme da se 
opravi sav svijet što opravio što posagrađivao nove 
kuće, nećeš poznati svoju Grebensku kad dođeš, 
samo je naša kuća najgora u selu, to ti istinu kažem 
pa me sramota, Zato dođi, da se dogovorimo i 
otpočnemo rad, ja mislim da ćeš zidati novu kuću, 
valjda nisi ti sjedio skrštenih ruku ovoga rata, kada 
su drugi stekli, valjda si i ti. Ovdje ima mnogo no- 
vosti i promjena, ali ja ne mogu sve da ti napišem 
nego kad dođeš sve ćeš čuti i vidjeti, I pozdravlja 
te, gosp. Makarije da dođeš što prije volio bi da 
te vidi, ne znam da li ćeš ga zateći živa sam je sebi 
jadnik skratio život, U početku rata jako se prepao 
zbog politike da će ga zatvoriti ali ga nisu dirali, a 
poslije se i suviše okuražio, zaradio lijepih novaca 
na aprovizaciji, i onda se strašno propio nikad nije 
ni izlazio iz birtije i po čitave noći sjedio za kar- 
tama, a kada je došao prevrat htjeli nekoji da ga 
ubiju varao kaže na aprovizaciji, ali on uzeo pušku 
pa kaže da ide u komite, i tako se to nekako zaba- 
šurilo, a poslije bio u narodnom vijeću, i nije se 
jedno dva tri mjeseca ništa radilo, nego se pilo 
dan i noć, i tako ti jedne noći nesretni Makarije 
pao onako pijan u grabu i ležao dok nisu na njega 
slučajno naišli pa prozebao, i sad eno strašno se 
pati, sve se zlo skupilo. 


Dakle do viđenja pozdravlja te 
Mati«. 

A proljeće ogranulo, Povratilo se, odnekuda iz 
vječnosti, u svoj svojoj slavi. Prosipalo na zemlju 
mlazeve svjetlosti i topline. Prosipalo cvijeće i miris, 
T nove boje, i zvuke, I zakucalo na srce ljudsko 

— Ustaj, čovječe! Evo sunca! — — 

I ustao Ivan Grašar, i grijao se na toplome suncu, 
Činilo mu se, da je prekužio dugu i tešku bolest, pa 
sada ozdravljava, I učinilo mu se da sada, poslije 
mnogo godina, prvi put osjeća svu toplinu i svjetlost 
sunca. I svu ljepotu zemlje. I da je sin zemljin, 
I da je bio dugo, dugo, u zavadi sa materom ze- 
mljom, pa se sada izmirili, 

U prvi mah htio je da, jednostavno, i bez ikakvih 
formalnosti, ostavi mjesto i službu. No poslije se 
predomislio, pa tražio dug dopust — radi oporavka 
zdravlja. Pa ipak je osjećao jasno, da se ne će vra- 
titi sa toga dopusta. Osjećao je, da mu tu nema više 
mjesta, Da mora poći dalje. Opet. — — 

To je osjetio najjasnije, kada je, poslije dvo- 
mjesečnoga odsustva, opet stupio u općinsku kan- 
celariju, Sve mu se okrenulo, Došla mu strašno 
niska, mračna, tjeskobna, Pa ipak je on proveo u 


njoj skoro šesnajst godina! Pa ga obuzela tuga, Gdje 
su te godine! — — — i 

A sredinom aprila krenuo kući, Putovao teško i 
sporo, Voz stajao dugo na svima stanicama, Na 
većim i po čitave sate, Kretalo se kad naiđe dobra 
volja, Željezničari se nutkali, 

— Hoćemo li, druže? 

— Mani! Dobro nam je i ovdje. Ovakvog vina 
nisam skoro pio. Ded! Za zdravlje! 

— Za zdravlje! 

Onda se kretalo dalje, I poslije puna tri dana, 
— ugledao Ivan Grašar, iz daljine, zvonik crkve 
Svetoga Lazara Četverodnevnoga. Željeznica pro- 
lazila kroz Grebensku, Izgradilo je vrijeme, — — 

A srce Ivana Grašara zakucalo jako, U njemu 
uskrsavala prošlost, — — A dan bio lijep, prelijep. 
sve blistalo u svjetlosti. 

Još jedna stanica, I čitav sat čekanja, Pa dalje. 
I — eno njivi. Eno poznatoga puta, koji skreće od 
glavnoga druma, i vodi u selo. Eno sela, Još malo, 
Još. Još. Pa sve sporije. Stanica. Nekoliko poz- 
natih lica. Pomislio već da im se javi. No primijetio, 
da ga ne poznaju, Pa oćutao. Neka, Ima vremena. 
Pa krenuo u selo, Pustio sve napred, On će sam. 
Posljednji, Sa svojim mislima, A oni ga obilazili, 
Zagledali se u njega. I prolazili. — — — 


Groblje. — — Kao da se razumjelo samo po 
sebi, — svratio, Osjetio onaj naročiti miris. — —- 
Hodao, razgledao, tražio, i — — zadrhtao. — — — 


Grob, Krst od kamena, I napis: »Ovdje počiva u 
miru Božijem Ana Vizner rođena Stojkić«, — — — 
Oko groba ograda od letava, A na grobu cvijeće. 
Dvije ružine stabljike, Obje, — tako mu se učinilo, 
— od žute ruže, Jer pupoljci ne bjehu još izbili. 
Samo list ozelenio, — — A dolje busen ljubičice. 
Već precvjetala, I đurđevka, Tek mu počeli izbijati 
cvjetići, Sitni, bijeli, kao zrnca bisera. — — Dugo 
gledao u ta zrnca, I u slova na hladnom kamenu, 
A kapi, krupne kapi bola, padale jedna po jedna 
ha štće, — — — 

Pa opet hodao između krstova. Razgledao, tražio, 
Vuklo ga nešto, da vidi još koji grob, Još koji napis. 
I gle, — tamo na nekoliko koraka od mrtvačnice, — 
svježa humka, I povelik, drveni krst. Prišao, pogle- 
dao, i opet zadrhtao. »Ovdje počiva u miru Bo- 
žijemu Makarije Kostić«, — — Kako mu nije mati 
javila! — — — 

Selo, Opet poznata lica, On poznao sve, A njega 
niko, — — Evo ga pred crkvom, Pod bagrenima, A 
bagreni tiho šušte, — kao i nekada, Crkva Svetoga 
Lazara bijeli se kao i nekada, — — 

Eno i stare kuće! Eno je! Malko nagnuta, A ne- 
čija ruka kao da je pridržavala — — dok on ne 
dođe, Opravljala je. Krpila, I — — tu je. Zastao. 

Ona ista jabuka, sa jednim dijelom krošnje na so- 
kaku, Ostarila, Jedan se stup odlomio, Pa ipak — — 
sva u cvijetu, Kao nevjesta, kad polazi na vjenčanje, 
Oko nje miris, Raskoš, A gore, na grani, cvrkuće 
lastavica, A oko cvjetića oblijeću pčele, Zuje. Sve 
isto — kao onoga jutra, Sjetio se, Srce mu čisto 
zamrlo, I pomislio: — A da sve to nije bio san? — 

Ušao u dvorište, Mati se baš pela uz stepenice. 
Nosila nešto drva, sitno nacjepkanih, Pa zastala, Za- 
gledala se u njega. A pogled joj pitao: ko je? On 
se osmjehnuo, Skinuo šešir, Spram sunca bljesnula 
— prosijeda kosa, Ona se trže, I ispusti drva. 

— Ja sam! 

— Ivol — — 

Razgovor nikako da se iscrpe, Morao joj pričati 
sve do sitnica, A jednoga dana, ona ga zapitala, 
smiješeći se i kao oklijevajući, šta misli sada? I — 
da li je šta uradio? Da li jespremio šta? 
Ne za nju, nego za sebe. Jer ona ima nešto, Radila, 
prometala se, Piljarila. Pa sakupila priličnu 
krajcaru, — — Nego voljela bi znati, šta je on 
uradio. On je muško, A moglo se. — — 

On se nadao tim pitanjima. I dolazilo mu da joj 
kaže, pola u šali a pola u zbilji, da je on cijeli rat, 
i cijeli svoj život, — prosanjao, No uvidje da treba 
reći nešto ozbiljnije, I reče joj: da je mogao steći 
novaca, Ali je, na svakom koraku iskrsavalo pi- 
tanje: novac? — ili čast? I on je izabrao čast, Čist 
obraz, 

— Čist obraz je, sine, prvo na svijetu. Ali — — 
i budućnost! Budućnost, sinel — — Kakva te bu- 
dućnost čeka? — — 

Gledali se, Bilo je nečega strašno teškoga u ma- 
terinim riječima, Kao olovo. On osjećaše svu tu 
da joj odgovori, a da ne izusti — frazu? Njemu 
bijaše već dojadilo to vječno polaganje računa, i 
težinu, I bilo mu teško, I krivo što ga to pita. I kako 


otkrivanje sebe, svojih misli, namjera. — — 1, kao 
da skida sa sebe neki sinji teret, on reče sa na- 
porom: 


Učinilo mu se, da gazi po grobovima mladosti, I 


bilo ih na svakom koraku, U staroj kući, Pod bagre- 


— Moja budućnost, majko, počinje sada! — — 
I opet se gledahu dugo i ćuteći — kao nekada, 
I opet izbi sličnost, — kao i nekada. — — — 


XIL 


Došao u svoju »Galileju« tiho, gotovo nevidljivo, 
kao duh. I za tu sedmicu, i nešto jače, koliko se bio 
zadržao kod kuće, nije gotovo ni s kim progovorio 
riječ, Ne zato, što bi se tuđio od ljudi, nego zato, 
što nije mogao nikako da smisli, šta da im kaže. 


Ili šta da ih pita? I zar nije nastalo vrijeme veli- 
koga ćutanja? 

U ostalom, sve se bilo izmijenilo, Od njegovih 
negdašnjih drugova, i članova pjevačkoga društva, 
bio samo bucmasti, i dvije ženske, Sve ostalo rastu- 
rilo se kojekuda po svijetu, Ili pomrlo, Izginulo u 
ratu. Ili živjelo još negdje u dalekoj, mračnoj 
Rusiji, 

K bucmastome otišao jedno dva puta, No onaj je 
pokazivao za čudo malo smisla za sve ono, što je 
njega zanimalo, Kad mu spomene što iz prošlosti, 
— on se nasmiješi, i kao milo mu, — ali se ne sjeća 
jasno gotovo ničega, i, — prelazi odmah dalje. On 
htjede da ga pita za Anu, no ne mogade: riječ mu 
zapela u grlu. A za Makarija mu on sam ispriča, 
da se je bio propio, da je imao dvoje djece, i da mu 
se udovica, tu pred koji dan, preselila u varoš, 

Ali je, zato, posjećivao sve ono drugo. Posje- 
ćivao negdašnje svoje kutove, hodio svojim negdaš- 
njim, dragim stazama, i gazio u svoje rođene stope. 
nima, Na onoj vijugavoj stazi, što vodi kroz njive i 
livade u šumu, I u šumi, punoj hladovine, i mirisa 
od mahovine ,podmlađenoga zelenila, i tičijega cvr- 
kuta, Tu one iste, samo malko prorijeđene, visoke 
bukve, koje su ga, — tako mu se učinilo, — dočekale 
kao staroga, dragoga znanca, i, u znak pozdrava, 
zašuinile tiho, svojim tek ozelenjelim krošnjama, — 

I stojeći na toj vijugavoj stazi, u zelenim liva- 
dama, pod plavim nebom, u svjetlosti sunčanoj, či- 
nilo mu se da sada, zajedno sa prolizćem i novim 
životom uskrsava i on sam, njegova prošlost, i onaj 
bujni mladić, koji je nekada prolazio tuda, I u tim 
trenucima on poznade, kako opojnu ljepotu je ne- 
kada tu usisavao, 

I ma koliko se otimao, — tuga je sve većma pri- 
tiskivala srce, Ali čudno! I ona sama bila je nekako 


opojna, kao i sve to što ga je okružavalo, — — I ma 
koliko se otimao, i nazivao sebe sentimentalnim, i 
ženom, — suze su opet navirale, — — — 


A ljudi, koji su ga viđali tuda, nailazili i pro- 
lazili pored njega, — gledali ga u čudu, A poslije 
pitali jedan drugoga, ko je taj, što se viđa po selu, 
po polju, po šumi, čak i u groblju? I istom poslije 
dva-tri dana, kada se opazilo odakle izlazi, i kuda 
svraća, — odgovarali jedan drugome: 

— Ta to je Ivan Grašarev! 

Ćesto se zadržavao u sobičku. Tu se naročito isti- 
cala prošlost, Tu je provodio dane, u samoći, njegov 
zlosretni otac, Tu su sada visile, jedna spram druge, 
i u jednakoj veličini, i njine slike, njegova i Anina, 
(To bijaše jedina uspomena na Anu. Sve ostalo, 
poslije njene smrti, bijahu raznijela njena braća). 


Gledale se. — — — 

Otišao i u crkvu. : Ne za vrijeme službe, nego 
onako, — sam, Otišao k svešteniku, rekao mu ko je, 


pa zamolio ključ od crkve, Slušao, reče, da je crkva, 


za njegova odsustva, dva puta opre jj pa bi 
da vidi, 

A sveštenik ga gledao tako, kao đa nešto ne 
shvata, i — dao mu ključ. | ' 

Srce mu zakucalo jače, kada je prišao crkvenim 
vratima, 

Ruka mu zadrhtala, kadu se zavrnuo ključem. 
Ušao, Tišina, — — Onaj isti, na vlas isti, miris od 
tamjana, kao i nekada, I sveci I polutamni svodovi, 

On postoja dobar čas na sredini, okrećući se la- 
gano na sve strane, i razgledajući, Bila je zaista 
lijepo obnovljena, Onda se zagleda u amvon, 1 priđe 
mu, Podiđe ga laka jeza, Šapnu: 

— Tu je otpočela tragedija! — — 

I vidje opet svoga oca -tu, na amvonu, kako vrti 
sa svjetionikom, i kuca štapom po njegovim stako- 
cima, Pa opet šapnu: — Šta je on-htio? — — Po- 
ludio! — — Da, to je najlakše reći, Naša mala pa- 
met i ne zna ništa drugo, nego: poludio je. A._kako 
bijedno izgleda to naše mudrovanje, spram veličine 
bola i jada, koji je morao podnijeti, dok se nije 
popeo tu, na amvon! — — Na amvon — — Na 
amvon — — — ponavljaše on neprestano šapatom, 
i pope se na prvi krug. Jeza ga opet podiđe, Nešto 
ga vuklo, da se popne sasvim gore, na treći krug. 
Osmjehnu se i protrlja čelo. Htjede da siđe dolje, 
ali nešto kao da ga držaše, Nešto neodoljivo, Nečija 
nevidljiva ruka kao da ga je držala, i povlačila da 
korači i dalje, na drugi, pa na treći krug. Smiješeći 
se, i osjećajući sve jaču jezu, on šapnu opet: 

— Jesi li ti, oče moj? Zoveš li me? Treba li da 
pođem tvojim stopama? — — Da izvršim nešto. —- 
— Jer ti si, čini mi se, rekao tada susjedima, da 
ću ja nešto — — objaviti, izvršiti, — I, — — ne, 
ne, ja sam, čini mi se, u groznici, A možda sam i 
lud, ko će to znati? Jer eno, i pop me je pogledao, 
malo prije, tako, kao da je htio da se uvjeri, jesam 
li pri sebi. — — Uostalom — — 

On opet protrlja čelo, I htjede da siđe. I opet ga 
nešto zadrža, Nešto čudno, neodoljivo, Oko blijedih 
usana zaigra opet osmjeh, Obuze ga vatra, I šim 
odnekuda iz daljine. I ispuni šim crkvu, I poče se 
crkva naglo puniti. Hiljade glava tiskalo se tuda, 
oko njega, Sve oči uprte u njega, I pitaju oči, i pi- 
taju usta: — Šta je? — — U čemu je smisao? — — 
Što je smisao onoga, što se tada tu izvršilo? — 
— Govori! — — Objavljuj! — — 

1, neprestano sa onim tihim smiješkom oko usana, 
i sa takovim izrazom na licu, kao da se uzdiže ne- 
kuda u visine, on šapnu, — a učini mu se kao da 
viče na sav glas: 

— Zaista vam kažem, crkva, — — ova crkva, 
— svršila je svoje, Ona otpočinje sada svoj posljed- 
nji-period, — period propadanja, Ali neka se ne 
plaši, i neka se ne žalosti srce vaše! Jer gle! Na 
ovim ruševinama, sagraditi ću novu crkvu, Višu 
crkvu, Novu stanicu na putu u život vječni. I unijeti 
u nju višu vjeru; I obnoviti njome vezu, između 
neba i zemlje, između Boga i čovjeka, — — Od 


patnje, i velikog bola, što ga uzeh sa čovjeka, — 


udariti ću joj temelj, i-ni stoljeća; ni bure ni po- 
tresi, ni sile paklene, ne će je uzdrmati. I što veće 
budu bure i potresi, — .bivat će.sve čvršća, i sve 
viša, — — — Vi plačete? Utješite se! Mnogi kamen, 
i mnoga cigla iz ovih ruševina, bit će uzidana u 
novu crkvu, Utješite se! — — — Jer, — cijeli život 
mora poći naviše, Zaista vam kažem, još ćete mo- 
rati — — —. 

Napolju se začu gičlešikio štropot, Učinilo mu se, 
da čuje nečije korake; Kao da je neko ušao u crkvu, 
On se jako trže, Vatra se naglo stišavala. On siđe 
sa amvona, i pogleda vratima, Ona pritvorena, 
Ne ču se ništa, Onda se pope na kor, Na prostrani 
kor crkve Svetoga Lazara, Pa zastade na sredini, I 
nađe, — činilo mu se da je našao, — baš ono isto 
mjesto, one iste dvije cigle, gdje je i nekada stajao, 
kao dirigent svoga pjevačkoga društva. I gle! Čim je 
tu stao, — počela oko njega uskrsavati i negdašnja 
rajska slika, Eto tu, lijevo, — soprani, (Tada, kao 
dirigent, on je stojao uvijek, okrenut licem k oltaru), 
Iza njih tenori. Desno — alt, A iza alta, i pozadi, — 
basovi, — — 

I — prosuše se, na jedared, zvuci. Oni isti, neg- 
dašnji zvuci, I prosu se snježna svjetlost Božića, — 
onoga istoga Božića, kada su se i ti zvuci prvi put 
prosuli, Zamirisa onaj isti miris slame, bora i ta- 
mjana, — — I prosu se sunčana svjetlost proljeća, 
i subote Svetoga Lazara. I Uskrsa, I gle! Zamirisa 
onaj isti miris zelenila, i ljubičice, — — I zatrepe- 
riše, kao na večernjem nebu, dvije zvijezde, — 
Anine oči, 1, dok on daje glas, — upijaju se njini 
pogledi, jedan u drugi, i grle se, i lete tako zagrljeni, 
nekuda u visine, I — — No šta to bi na jedanput? 
On daje glas. I opet im se pogledi upili. Ali je, u 
njenom pogledu, izbilo nešto teško, ukočeno, I gle! 
Istom sada, poslije dugoga niza godina, — on razu- 
mjede taj ukočeni pogled, I nijemo pitanje u njemu: 

— Ko si ti? — — Šta hoćeš? — — Kuda hoćeš 
da me povedeš? —. — Šta će biti sa mnom? — — 

I gle! Progovoriše i njene usne, On ču njen tu- 
roban glas: 

— Jasammorala propasti, — — radi tebe | 
— — Ja sam morala propasti, da bi ti ostao slo- 
bodan! — — — 

Suze mu navriješe opet. 

L. RUPČIĆ: ZAGREB, OPATIČKA UL, 


— Za čim ja to plačem? — šapnuo je, osjećajući 
opet onu čudnu, opojnu radost od tuge, koja ga je 
gušila, — Za mladošću? Za izgubljenim rajem? Za 
propalim životom? Je li propao? Je li zaista pro- 
pao? A znaci? Zašto su oni bili? Ili je ono bilo, 
možda, samo posljednje viđenje Boga, -— — sa dna 
pakla? — — A zašto sam rekao materi ono: Moja 
budućnost, majko, počinje sada? Je li to lila 
prava riječ? 


I tako još neka tri — četir dana, 
A poslije se čudili oni, koji su prolazili dolinom, 
njivama i livadama, i bili se već navikli, da vide 
nekakvog čovjeka, koji je tuda Hodao, i izgledao kao 
da nešto traži, — i pitali se: gdje je? I pitali jedan 
drugoga, gdje je onaj? 1 o jedan dru- 
gome, sliježući ramenima: 

— A Bog će ga znati gdje je! kestdlo gal — — 

Jovan Paliković. 


BOŽIĆNA NOĆ 


Spušta se nemirna noć, 

nemirna hladna noć, 

u krilu nosi mnogo, mnogo krikova 
bolnih drhtaja zvijezda, 

a hladan pokrov bijelih krinova 
produžio se u hladnu nedoglednost, 
U svakom srcu noćas procvast će 
floretna priča mira među ljudima, 
i svako srce jače će zaigrati 

u svome krugu, 

dok će tiho ploviti 

Svemirom plavim 

jeka bijelih zvonova, 

Polako tiho maglom će obaviti 
sve brige ljudi, 


težnje i sva prezanja 

i male nade još nevinih srdaca 

i plamne. strasti tamnih ljudskih virova 
i sve Će snivat u zlatnome iaiaju < 


.nebeskih luči 


san sreće i veselja. | 
A sutra, kad će mrazno sunce granuti 
i osvjetliti mrtve grane vrbike 
i napuniti svemir bolnom prazninom 
u kolibi će bijeda zjati grohotom 
i vriti u gladnoj bosoj dječici 
i majci što će sa grcajem u grlu 
pričati djeci : 
priču | 
bijelog Božića, 
Ante Franulović. 

IZ MOGA ARHIVA 


Priopćuje Janko Ibler, 


V, 

Nedavno sam imao prilike da jednim povodom u 
feljtonu »Obzora« (br, 276, od 13. oktobra) napišem 
nekoliko redaka o pok. Kosti H&rmannu, koji 
je u svojem teškom položaju u krilu bos,-hercego- 
vačke vlade stekao velikih zasluga za našu kulturu 
i hrvatsku i srpsku, a da mu naše javno mnijenje 
nakon smrti nije iskazalo ni priznanje ni zahval- 
nosti. Ne ću da ponavljam, što sam na označenom 
mjestu kazao, nego ću samo podsjetiti čitaoce 
»Vijenca«, da je H&rmann osnovao i (sa Silvijem 
Kranjčevićem) kroz više godina uređivao sarajev- 
sku »Nadu«, s kojom je išao za jednim visokim 
kulturnim, a ne političkim ciljem, i da je sjajni 
sarajevski muzej sa svojim palačama »pravo prav- 
cato njegovo dijete«, To su djela, koja bi oprav- 
dala opsežnu biografiju ove rijetke ličnosti na po- 
dručju Bosne i Hercegovine, I ja ne sumnjam, da 
će se naći objektivan čovjek, koji će je napisati, 
kad dođe vrijeme za to, Zasada još kao da nije 
došlo. 

Kad me je uoči god, 1895, H&rmann pozvao na 
suradnju u »Nadi«, ja nisam odgovorio ni bijele 
ni crne, jer sam imao previše svoga posla i jer 
nisam bio načisto o njenoj tendenciji. Onda je došao 
u Zagreb Kranjčević, koji je i druge skeptičare i 
mene pouzdano informirao o kulturnom značenju 
ovog sjajnog lista. Ujedno me je uputio, da Hčr- 
mann, kao stari moj znanac, veoma žali, što se 
ne odazivljem, jer to smatra nepouzdanjem u nje- 
govu ličnost, kojega on nije zaslužio, Na to sam 
Silviju obećao, da ću napisati barem 3—4 »pisma 
iz Zagreba« i da ću poslati, čim je revidiram, jednu 
svoju »crticu«, koju već nekoliko godina imam u 
ladici i koje ne želim radi njenog političkog sadr- 
žaja u Zagrebu i sa svojim imenom štampati, On je 
bio zadovoljan, a ia sam nekoliko dana kasnije po- 
slao H&rmannu pripovijest, koja je štampana istom 
u prva tri broja god. 1696, sa djevojačkim prezi- 
menom moje matere, te sam mu obećao nekoliko 
zagrebačkih pisama. Vrijedno je čitali, kako me je 
odmah zgrabio i uposlio za svoju »Nadu«, 


Sarajevo, 31, 1, 1895, 
Veleštovani gospodine! 

Nemojte mi zamjeriti, što tek danas odgovaram 
na Vaše cijenjeno pismo od 14, ov, mj. U jednu 
ruku pomela me porodična žalost, a u drugu ima- 
dem uz zvanične dužnosti pune šake posla oko 
»Glasnika zem, muzeja« i »Nade«, pa često ne 
znam upravo, što da prije prihvatim, 


Radosno pozdravljam Vaše suradništvo te Vam 
javljam, da će Vaša pripovijetka izaći u »Nadi« 
možda u 6. ili 7, broju. Prije ne može, jer imadem 
nekoliko starijih priloga, a mimo toga valja mi do- 
nekle obzir uzeti na domaće pisce, naročito one iz 
muhamedanskih i srpsko-pravoslavnih krugova. 
S obzirom na Vašu želju obećajem Vam, da ću 
tajnu održati, , 

Odlučio sam da donašam slike iz Zagreba u onoj 
formi, u kojoj ću u 4, broju »Nade« donijeti slike 
iz Biograda, a malo kasnije i slike iz Cetinja i So- 
fije, Za dva mjeseca moj će slikar u Zagreb — sada 
je u Monakovu zbog nekih studija — pa ako do- 
zvolite, uputiću ga na Vas, No već sada dobro bi 
mi došla (slika) novog hrv, pozorišta sa portretima 
prvih glumačkih sila, ako je moguće s potpisima 
njihovim, Dobro bi bilo, da u nizu tih slika budu i 
portreti intendanta i dramaturga dakako i dirigenta 
orkestra, Smislite se u toj stvari i, ako je moguće, 
dobavite mi sliku glumišta i te portrete s potpi- 
sima,,, Dobro bi pristajale fotogrefije u kojoj ' 
glavnijoj ulozi, dakle u kostimu, Ako pak te foto- 
Srafije i sliku teatra kupiti valja, to izvolite do- 
tičnu svotu na moj račun predujmiti, te mi pošaljite 
račun, koji ću dakako odmah platiti, 

No pitanje je dali je gradnja novog pozorišta 
tako napredovala, da bi se slika dobro prezentirala; 
ako to nije, onda bi možda dobro bilo, donijeti za 
sada sliku star e pozorišne zgrade s Markova trga 
i drugu sliku unutrašnjosti s pogledom na pozor- 
nicu, na kojoj se upravo glumi koji narodni komad, 
Prepuštam Vama, da to pitanje uredite po Vašoj 
volji, . 

A sad primite uvjerenje odličnog poštovanja 
Vašeg odanog Koste H&rmanna 


Sarajevo, 6. II, 1895, 


Primio sam Vaše ljubazno pismo od 4, ov, mj, te 
Vam se lijepo zahvaljujem na trudu Vašemu glede 
slika pozorišnih i portreta najboljih glumaca. Na- 
stojte, molim Vas, da te fotografije što prije do- 
bijem zajedno s Vašim opisom. Ako slika »Madame 
sans gćne« uspije, dobro će mi doći, Zgodnom pri- 
likom izvolite g. intendantu dojaviti moj naklon 1 
blagodarnost moju, što je privolio, đa sliku unu- 
trašnjosti pozorišta donesem u »Nadi«,,, 

Primjedbe Vaše glede petit-slova imadu osnova, 
ali što ćete, kad moram štediti papirom, Akoprem 
sam bio odlučio, da svaki broj »Nade« ima 16 stra- 
nica, moradoh obim proširiti na 20 strana, jer mi 
slike zapremaju mnogo prostora. U honoraru ne će 

biti štete za pisce, ako članke njihove štampam »pe- 
titom«, jer za redak ovim slovima štampan dajem 
veći honorar.. U ostalom računaću sa faktičnim 
potrebama te možda s vremenom pojedine brojeve 
»Nade« proširiti na 24 strane, 

Primite, dragi gospodine, uvjerenje, da Vas štuje 
Vaš odani 

Kosta Hormann. 


Mora se priznati da nije moguće zamisliti veće 
redaktorske agilnosti, Na sve je umaprijed mislio 
i nije žalio truda, da sve do krajnosti precizno na- 
piše, premda je imao posla s upućenim čovjekom, 
kojemu bi bila dostatna generalno izražena želja, 
Ja sam, dakako, ispunio sve njegove želje i svoje 
obećanje, pa sam onda, pretovaren svojim urednič- 
kim poslom, mogao obustaviti saradnju kod »Nade«, 
koja je bila najljepši ilustrovani list, štono je ikad 
na slavenskom jugu do onda izdavan, 

Kasnije se razvilo između nas intimno prijatelj - 
stvo, podržavano sastancima u Zagrebu, Sarajevu i 
na raznim izložbama, gdje je Bosna pod komesa- 
rijatom H&6rmannovim sudjelovala, Tako sam mo- 
gao u dušu proučiti ovoga rijetkog čovjeka. Kad je 
umirovljen, posvetio sam njegovoj kulturnoj dje- 
latnosti poseban članak, a tim povodom primio sam 
od njega ovo pismo: ' 

Sarajevo, 4. 111 1910. 

Veleštovani gospodine i dragi prijatelju! 

Vaš članak o mojem prijelazu u mirovinu odiše 
tako iskrenim i čistim prijateljskim osjećajima 
spram mene, da Vam moju duboku zahvalnost na 
ovom sjajnom dokazu Vašeg meni vazda dragocje- 
nog prijateljstva neznam bolje iskazati nego rije- 
čima: neka Vam Bog naplati ovu Vašu ljubav, 

Nemojte me, dragi prijatelju, žaliti, što sam sada 
mogao provesti moju još u minuloj godini na nad- 
ležnom mjestu izjavljenu odluku, da se po svr- 
šetku uračunivih 40 službenih godina povučem u 
stanje mira. Time ne gubim u berivima ništa, jer 
sam istodobno preuzeo kao intendant vrhovnu 
upravu bosansko-hercegovačkog muzeja... 

Kao muzejski intendant imam široko polje za 
znanstvenu djelatnost, pa ću tako moći ovaj institut, 
moje pravo pravcato dijete, dovesti do 
savršenstva u muzejskom domu, koji se po mojoj 
ideji, troškom od 1 i pol milijuna kruna već gradi, 
te će se, ako Bog dade sreće, svečano otvoriti pod 
konac godine 1911, Taj dom sastoji od 4 grandiozne 
palače (arheološki, prirodnjački, etnografski i 
umjetni paviljon), pa ima u svojem središtu bota- 
ničku bašču, Sarajevski muzej bit će, to je moje 
čvrsto uvjerenje, zavod prvog reda i natkrilit će 


daleko razne pokrajinske muzeje, pa svakako i za- 
grebački, jer mi smo za ovo 25 godina pribrali silni 
arheološki, etnografski i prirodoznanstveni mate- 
rijal, a moje osnove za budućnost idu daleko, vrlo 
daleko, 

Naredna je etapa: osnivanje velike narodne bi- - 
blioteke, koja će mjesto svoje naći u sklopu muzej- 
skih zgrada.., Radiću dalje na izdavanju sabra- 
nih nar, pjesama bh, muslimana, a ako nadjem vre- 
mena i volje, daću se na pisanje mojih »Doživ- | 
ljaja u B-H,« u obliku više feljtonističkom. 

Vi vidite iz navedenoga, dragi prijatelju, da ne 
ću mirovati u mirovini, Povrh svega toga mnogi i 
mnogi bi htjeli da pogjem u sabor; ali se ja na taj 
korak ne mogu odlučiti, , 

Nadam se da ću ovog proljeća ili ljeta u bosan- 
ske krajeve kraj Save i Une, pa ću onda gledati da 
dogjem u Zagreb i da pokucam na Vaša prijatelj- 
ska vrata, Onda se možemo porazgovoriti o mnogo 
čemu, 

Primite moj iskreni prijateljski pozdrav,., Vaš 
odani pa 

Kosta Hormann. 


Još smo se od onda tri ili četiri puta vidjeli i 
izmijenili nekoliko pisama, u kojima ništa nema, što 
bi moglo interesirati javnost, 


VI, 

O negdašnjem tajniku »Matice Hrvatske« Ivanu 
Kostrenčiću, svi smo i danas složni, da je 
imao velikih zasluga za materijalni razvitak ovog 
narodnog zavoda. Manje je povoljan bio njegov 
reakcionarni utjecaj na Matičin odbor s obzirom na 
unutrašnju sadržinu knjiga, koje su se izdavale, A 
da je u gdjekojem pogledu znao biti i nevjerojatno 
zasukan, pokazat će ovo pismo, što sam ga od njega 
primio: 

U Zagrebu, 13. 1, 1896. 
Cijenjeni gospodine! 

Gg, Osman-Aziz su se malko prenaglili kad su 
Vam podali dvozvolu, da iz njihove ove godine 
medju knjigama »Matice« izlazeće knjige »Na 
pragu novoga doba« nješto u »Nar, Novine« pre- 
štampate, jer znati ćete valjda i sami, da oni tog 
prava nemaju, jer su za ovo jedno izdanje to pravo 
prodali nakladnici »Matici«, Tako glasi pogodba. 

Unatoč tomu ja osobno nebih imao ništa protiv 
toga, da Vi »Molitvu« u Nar. Nov.« preštampate, 
— al glede toga — pošto još takva slučaja nije 
bilo — ima načelno odlučiti odbor »Matice«, — te 
Vam ja te dozvole za sad dati nemogu, tim većma, 
što bi to tad i druge naše novine zahtjevale, te itd. 

“Da se komadi iz pojedinih knjiga i drugdje 
obično za reklamu preštampavaju, — 
to ja dobro znadem, — ali pošto još kod nas taj 
običaj ne vlada, — ja sam u ime »Matice« tog — 
kako rekoh — dozvoliti nesmijem, uk 

Zato ustrpite se — bar dok knjige budu izdane. 
Manjih stvari — izim g6, Osman-Aziza ove godine 
»Matica« nema, — a »Molitva« — koliko ja zna- 
dem— još nigdje do u knjizi tiskana nije, 
S poštovanjem n 
Vam na službu pripravni 
Iv. Kostrenčić. 


Siromah Kostrenčić! On dakle nije mogao bez 
odbora dati dozvole, da se-običajnim u kulturnom 
svijetu načinom pravi reklama za »Maticu«: ali je 


mogao da ovom ili onom piscu zadrži rukopis. pre- | 


dloženog djela po dvij godine i da mu ga onda 
vrati, a da ga uopće nije ni pokazao odborul 
De mortuis nil nisi bene, pa ni ja ne ću da se ogri- 
ješim o to pravilo; ali gornje pismo mislim da sva- 
kako pripada među dokumente naše književne hi- 
storije. 

VII, 

Pod konac mjeseca marta 1904. bio sam obra- 
dovan ovim pismom: IKA 
Paris, 26. marta 1904, 

Mnogopoštovani gospodine, 

Vaš suradnik g. V, Jelavić, moj prijatelj, poslao 
Vam je za Narodne Novine jedan moj članak iz 
srpske književnosti, On Vam je ljubazno saopćio 
moju gotovost i iskrenu želju da u podlistku Vašeg 
uvaženog lista budem jedan od Vaših književnih re- 
ferenata, i to onoliko često koliko to bude dozvolja- 
vao onaj prostor Vašeg lista koga biste mi izvolili 
ustupiti, i moje vrijeme u kome moram da se podi- 
jelim izmedju dužnosti i predilekcija, Dolazim, 
mnogopoštovani gospodine, da ovim redcima i sam 
propratim svoj članak i da Vas umolim da mu po- 
klonite svoju uvaženu pažnju. 

To je prva polovina jednog sumarnog izvještaja 
o aktuelnom stanju srpske pripovi- 
jetke; druga polovina ticala bi se trojice mladjih 
pripovjedača (Stankovića, Ćipika, Kočića), pisaca 
od sigurnog talenta i imena koji predstavljaju da- 
nas našu Mladju Pripovijetku, : 

Ako, gospodine, usvajate to moje periodično su- 
radništvo, ja bih Vam u naprijed poslao još i jedan 
takav pregledan članak o srpskoj poeziji, i članak 
o srpskoj “književnoj kritici, Tako bi Narodne No- 
vine iznijele jedan opći coup d' oeil na naše knji- 
ževno stanje, Mojim člancima htio sam da više 
dadnem mjesta klasificiranju talenata nego razvu- 
čenom i dosadnom nabrajanju knjiga i datuma, i 


štedio sam Vaš list od digresija koje su obično u 
stvarima literarne proze, . : 

Mnogo bi mi bilo milo, mnogopoštovani $ospo- 
dine, da tim člancima doprinesem uza- 
jamnom poznavanju naša dva narod- 
na plemena,itou Vašem cij enjenom 
listukojijeudosadanjim medjusob- 
nim trzavičama svagda umio da sa- 
čuva svoju nepokolebivu dostojan- 
stvenost. ' 

Kako sam ovamo već pet-šest godina zbog do- 
vršenja svojih studija na pariskom i ženevskom uni- 
verzitetu, ja bih, na Vašu želju, mogao da Vam se 
javim i kojim člankom iz suvremene francuske li- 
terature koja je moja struka, 

Ako moj članak, koji je u Vašim rukama, bude 
pušten u list, to će značiti da usvajate moju sarad- 
nju i da mi ustupate u svome listu malo mjesta 
koje uvjeravam Vas, neću zloupotrebiti, 

Izvolite primiti, mnogopoštovani gospodine, izraz 
mog dubokog uvaženja 

Jovan Dučić. 


“ Dučić, današnji generalni konzul u Kairu, bio 
mi je poznat kao jedan od osobito talentiranih ta- 
dašnjih mladih književnika, a njegova tendencija, 
o kojoj se u pismu izjavljuje, bila je oduvijek i moja 
tendencija, Razumije se da sam stoga njegov felj- 
ton odmah drugi ili treći dan nakon primitka s ra- 
došću štampao, 

Nekoliko dana iza toga primio sam na uredni- 
štvo »Nar, Novina« adresirano pismo od Petra K o- 
čića iz Beča, gdje je onda bio »stud, philos,«, a 
stanovao je: XVIII., Semperstrasse 34, Th, 10. (Bi- 
lježim i taj detail za njegove biogrife). On je pi- 
sao: U broju »N, N.« od prošlog petka izašao je 
jedan podlistak o srpskoj pripovijesti, Molim naj- 
uljudnije ugledno Uredništvo da mi taj broj izvoli 
poslati, U zamjenu slobodan sam poslati uredništvu 
drugu knjigu svojih pripovijedaka  »S Planine i 
Ispod Planine«, ' ' i: 

Naravno, poslao sam mu odmah željeni broj, ali 
mi je njegovo pismo bilo neugodno, jer sam slutio, 
da će mi, s političkih razloga, odvratiti Dučića od 
daljeg suradništva. Kočić je bio, kao pisac najkla- 
sičnije političke satire u našoj književnosti (»Jaza- 
vac pred sudom«), jamačno i kao čovjek intrasi- 
žantan, pa mu nije bilo pravo što Dučić surađuje 
u vladinom listu, koji, naravno, nije mogao zastu- 
pati pol. vjeroispovijest, Tako sam mislio, proči- 
tavši njegovo pisamce, i ostao sam uvjeren o nje- 
govom posredovanju kod Dučića, kad sam od poto- 
njeg primio ovo pismo: 

L, RUPČIĆ: ST, NICOLAS, PARIS. . 


Paris, 26, aprila 1904. 


Poštovani gospodine, 


Učtivo Vam zahvaljujući na gotovosti s kojom ste 
predusreli i pustili u svoj list moj članak o srpskoj 
pripovijetci, dolazim, gospodine, da Vas izvijestim 
da sam obvezan da se odrečem suradnje na Narod- 
nim Novinama, i to odmah poslije prvih štampanih 
redaka, Uzrok je tome — da Vam rečem iskreno — 
to što nisam poznavao razliku. u kojoj stoji pravac 
Vašeg lista sa mojim političkim uvjerenjem kao 
Srbina, Ja Narodne Novine nikad nisam čitao, i moj 
prijatelj g. Jelavić, koji mi je dao misao da budem 
Vaš suradnik, izgubio je iz vida da to moje surad- 
ništvo, zbog te razlike naših političkih uvjerenja, ne 
može biti ni prirodno ni stalno. Molim Vas izvolite, 
gospodine, ovo uzeti na znanje, Što se tiče hono- 
rara, naravno da ga pod ovim uslovima ne mogu 
primiti, 


S odličnim poštovanjem 
Jovan Dučić. 
Je li moje tadašnje naslućivanje bilo ispravno, 


to do danas ne znam pozitivno, jer nikad nisam 
imao prilike da se lično sastanem ni s Dučićem ni s 


Kočićem i da ih pitam, ali i danas vjerujem da se 
onda nisam varao, Meni je bilo veoma žao, što se 
je to suradništvo moralo tako brzo prekinuti, a bez 
moje krivnje, jer što se mene lično tiče, g. Dučić 
jamačno ne bi bio našao prevelike razlike između 
svoga i mojega ličnoga pol, uvjerenja, da smo se 
mogli o tom razgovarati; ali, na žalost, čovjek ne 
može uvijek javno raditi, kako bi htio, nego se mora 
i s tim zadovoljiti da u položaju, u kojem bi drugi 
sasvim rado z1o radio, bar ponešto dobro uradi. 

Konačno dodajem da je odbijanje honorara, na 
koji je g. Dučić ima opravo i koji bi mu po svoj pri- 
lici bio dobro došao, unicum u mojoj uredničkoj 


profa“ 
VIII. 


Od mnogih sam čuo, a i lično sam se uvjerio, da 
braća Srbijanci, naročito iz Beograda, »načelno« ne 
odgovaraju na pisma, koja im se odavle pišu. Ne- 
koć nije bilo tako, a zašto je danas, to mi nije jasno, 
premda toj prilično općenitoj »duhovnoj lijenosti« 
mora biti neki razlog. Naročito ako molite kakvu 
uslugu, pa makar i od dobrih znanaca, pače neg- 
dašnjih prijatelja, ne možete dočekati odgovora, 
premda bi za odgovor bila dostatna dopisnica sa 3 
do 4 retka. Tako sam kod više znanaca, kojih mi 

je adresa bila poznata, propitkivao za adresu gosp. 
Mite Dimitrijevića,a jer je ovo ime i pre- 
zime u Srbiji veoma običajno točno sam svakomu 
označio, koji je to Dimitrijević što me interesira. 
Nisam dobio ni na jedan upit odgovora, pa tako ni 
danas ne znam, gdje ga je moj negdašnji pariski 
suradnik i što je s njime, Ja sam nekoć puno od 
njega očekivao, a izgubio sam mu posvema trag, 

Prvo pismo (bez datuma kao gotovo sva) primio 
sm od Dimitrijevića iz Pariza sa oznakom: »licen- 
cić &s-lettres de I! Universitć de Paris«. On mi je 
pisao: ' 

»Gospodine Uredniče, — Hteo bih rado poslužiti 
Vašemu cenjenu listu kao redovni saradnik pišući 
Vam literarne i artističke hronike,  Predje nisam 
Vam se hteo ponuditi budući je takve stvari radio 


za Vaš list moj prijatelj 6 Matoš koji je ovih 


dana otišao iz Pariza, Mesta za nas dvojicu nije 
bilo, a ja nisam hteo nikako sužavati prostor Ma- 
tošu koji je u siromašnijim prilikama bio od mene, 
Sada Vam šaljem ovaj prvi članak obećavajući 
Vam slati svakog meseca po dva ili tri napisa... 
Uveren sam da ću Vam od koristi listu biti, Što mi 
je malo neugodno to je da Vas umolim da budete 
ljubezni svakom mom napisu ispraviti sve što se ne 
slaže s narečjem koji (!) je usvojen u Vašem listu. 
Meni je nemoguće pisati onako kako bi pisao jedan 
Zagrepčanin jer je moj maternji dijalekat istočni, 
Molim Vas,..« ' 

Ne sjećam se više, što sam mu odgovorio i da li 
sam dotični članak priopćio, Ako ga nisam priopćio, 
bilo je samo zato, jer nisam valjda dospio da ga 
jezično »izgladim«, Dimitrijeviću, naime, nije samo 
bilo nemoguće onako pisati, kako bi pisao jedan 
zagrepčanin, nego je on uopće čudno pisao, Bilo 
je na prvi pogled jasno, da nije u Beogradu učio, 
da je valjda puno općio s Bugarima i da mu je uči- 
telj srpskog jezika pripadao starijoj školi, To mi je 
u jednom kasnijem pismu (bez datuma), neupitan, 
uglavnom priznao pišući: »Ja sam od djetinjstva 
vaspitan po francuskim školama, u Carigradu 
i Parizu ali svoju slovensku dušu negovac 
sam izvan svega«, Ipak primjećuje i u tom pismu: 
»Mome jeziku ne će se ništa moći zamjeriti, izvan 
pravopisa«, 

Međutim je stigla od njega na moje veliko izne- 
nadjenje pripovijest »O n« sa 2 do 3 popratna retka, 
a istog dana primio sam od svoje kćerke Vande 
(potonje gospođe Novosel), koja je onda boravila 
radi studija u Parizu, pismo, kojim mi g. Dimitrije- 
vića vanredno preporuča kao čovjeka od talenta, 
pa me moli da ne žalim truda za »dotjerivanje« 
njegovih rukopisa, Pročitavši s interesom »priču« 
Dimitrijevićevu, ja sam je brzo priredio za štampu 


i priopćio, a nekoliko dana kasnije on mi je — 
označen kao »cand, docteur čs lettres« i »secrćtai- 
re de la Revue Slave«, 10 rue Molitor — pisao: 


Paris (bez datuma) 1906, 
Cienjeni Gospodine Redactore, 


U jednom od prošlih brojeva štampana je jedna 
moja priča (On), sad Vam šaljem drugu, moleći 
Vas za isto blagonaklono počastvovanje, Treba pre 
svega da zahvalim Vašoj gospodjici kćeri, ljubite- 
ljici lepe književnosti, što sam bio u Vas preporu- 
čan, Srpski listovi vrlo slabo plaćaju knji- 
ževne stvari, i za mene je pored časti osobita radost 
da se vidim kao saradnik Nar, Novina, u toliko 
više, što ja, ovamo, baveći se novinarstvom (u re- 
dakciji Journal des Debats) od poslednih četiri 
Sodina (!) prinudjen sam zaradjivati sam svoj hleb, 

Moje priče imaju uvek dramatičnu koncep- 
ciju, kao i život što je, i verujem da će se one svi- 
deti vašemu svietu.,.,, 

S najdubljim poštovanjem 

Mita Dimitrićvitch. 


On je svoje prezime različno potpisivao: ili ovako 
na francusku, ili pravilno ćirilicom, ili latinicom po 
»zagrebačkom« pravopisu, A redovito se je služio 
za svoje priče pseudonimom: Miho Koledica, 
Prvi put, upozorujući me na to, piše mi: »Molim 
Vas liepo da moj pseudonim ostane tajna, buduć 
ga mislim upotriebiti kao svoje literarno ime«, Di- 
mitrijević je uistinu sve svoje priče, štampaone u 
»Nar, Novinama« god, 1906, i 1907., naknadno pri- 
općio i u raznim srpskim listovima s istim pseudo- 
nimom, a čini mi se, ali nisam siguran, da ih je 
štampao i u posebnoj knjizi, 

Od sada, šaljući mi svoje radnje, on bi redovno 
svakoj dodao kratko pisamce na ceduljici papira, 
da je kao brižan otac svoje milo čedo sa preporu- 
kom isprati do Zagreba, 

Jednom zgodom piše: »Šaljući Vam ovu priču 
ja vjerujem u Vašu blagonaklonost koja mi je uka- 
zana u Nar, Novinama svima poslatim mojim rado- 
vima, Moje priče niesu samo opisi ljudi i događaja, 
ja težim ispuniti svoju priču dramatičnim 
dernog društva«, Drugom zgodom kaže: »U 
ovoj priči htio sam symbolisati nacionalnu tradiciju 
koja iščezava pred fijukom lokomotiva i varnicom 
električnom, Sunce nova progresa topi je kao 
zgrudvana u sniegu djed Radoja (protagonista u 
dotičnoj pripovijesti. I-r), Mislim da će Vam se 
svidjeti i po ideji i po načinu kojim je izpripovje- 
dana«, Na trećoj cedulji primjećuje: »Ova je pri- 

poviedka inspirisana svakodnevnim iseljavanjem 
našega naroda, Izvan literarne strane, priča ima i 
patriotsku stranu. Sva je u osnovi simbol, Držim da 
će Vam se svidjeti i da ću i ovaj put biti učestvo- 
van Vaše pažnje, Molim Vas da vjerujete u mrje 
najdublje poštovanje ,.,.« — U strahu za jednu od 
najljepših, koliko se sjećam, svojih priča, piše mi 
dopisnicom (sa pošt, žigom 17, V., 1906.): »Zabo- 
ravih Vam reći, poslavši vam manuscript (»Koza- 
rica Pava«), da nemam kopije od njega, i u slučaju 
kad se priča ne bi štampala, najučtivije bih molio 
sl, redakciju da mi vrati rukopis, kako bih ga sa- 
čuvao da ne propadne«, I tako dalje, 

Kad je Dimitrijević otišao iz Pariza, a ne znam 
kad je to bilo, jer je ostao dosljedan svojoj maniri 
nedatiranja, dobio sam još dva puta o njemu gla- 
sove, Jedan put javlja iz Beograda na finom li- 
tovnom papiru ministarstva inostranih djela, među 
inim: »Ja sam definitivno nastanjen u Beogradu 
(Beogradska ulica 20) i postavljen sam u naše mi- 
nistarstvo spoljnih poslova kao sekretar u odelenju 
za pressu stranih zemalja«, a drugi put mi stavlja 
izvjesni predlog (bez oznake mjesta i bez datuma) 
sa dodatkom: »Javite mi na adresu consulat 
Serbe sa mnogo pozdrava M, D.« Po tekstu na 
dopisnoj karti, koja ima lijepu sliku »Le Bosphore 
rue du Mont Gćant«, vidi se.da je karta bila iz 
Skoplja, gdje je očito bio namješten u srpskom 


konzulatu, Na poštanskom žigu vidio se samo tur- 
ski tekst i datum 14. III., dok je godina bila nečit- 
ljiva, 

Od onda nisam više čuo glasa o Miti Dimitrije- 
viću, od koga sam mnogo očekivao na književnom 
polju, a kad sam pokušao da mu pismima udjem u 
trag, ostao sam, kako već rekoh, bez odgovora, 

Tako se nije nekoć postupalo, Illo tempore bili 
su kulturni radnici vazda spremni i na veće među- 
sobne usluge, Evo dokaza za to u pismu, što sam 
$a primio od mnogogodišnjega zaslužnoga tajnika 


»Matice srpske« u Novom Sadu: 


U Novome Sadu, 10, VIII, 1882. 
Velepoštovani gospodine, 

Po želji vašoj šaljem vam 11 svezaka matičinog 
»Letopisa«, a postarao sam se, da Vam se i od sada 
redovno šalje, čim koja sveska ugleda sveta, 

Od »Pozorišta« nisam mogao do sada pribrati 
sve brojeve, koji Vama fale, ali čim ih prikupim, po- 
slaću Vam ih takogjer, Teško je posle tolikih go- 
dina naći na okupu sve brojeve, 

 Verujte da mi je jako milo, što Vam mogu biti 
na usluzi, i da ću se radovati ako Vam i od sele 
uzmogu ispuniti po koju željicu. 

Stojte zdravo i veselo vašem poštovaču 


A. Hadžiću. 


ONA 


Raspletena, duga mirisna i gusta, 
Kosa senkom krije plave oči snene, 
Usnama drhtavim vrelih, žudnih usta, 
Željom poljubaca što su zamorene 
Razbludna i topla želja pusta, 


I dok mlado telo na krevetu mekom 
Željno plaho strasti muškog milovanja, 
Vije se i lomi, duša u snu nekom 
Dalekom se gubi, zamire i sanja, 

O negdašnjoj sreći, o dragom dalekom. 


I strasti se bude uspavane, tamno, 

I bole u duši i telu očajno, 

Sećanje njegovog milovanja, mamno 

Dršće mladim telom razbludno i samno, — — 
Ona plače, pati i voli beskrajno, 


B. Prodanović. 

LISTAK. 


DIOGENEŠ T, BREZOVAČKOGA, 

Ne bih dirao u pitanje čiji je Diogeneš, da u posljednjem 
broju “Vijenca od 16, studenoga 1925, na str, 244, a odmah 
u početku članka o Diogenešu ne stoji i ovo: »I ako je ovaj 
komad star jedva sto godina, naši istoričari nisu mogli jasno 
i definitivno da riješe pitanje njegova autora. Uvijek se samo 
jednostavno šablonski konstatovalo, da je Tit Brezovački 
napisao komediju Diogenes, da je komediju. izdao Mikloušić 
i— više ništa. O tome, što je taj Diogeneš, kakva je njegova 
vrijednost, koliko je njegovo značenje i t, d, — nigdje ništa«, 


Pisac članka o Diogenesu g. dr, I, Nevistić dalje onda . 


tvrdi, da je, i poslije otkrića o Diogenešu u kazališnom listu, 
pitanje autorstva ostalo neriješeno. - 

Pitanje autorstva Diogeneša bilo je davno.riješeno, jer 
se o Diogenešu pisalo kao o nesumnjivom djelu Tita Bre- 
zovačkoga, koje je tek 1823, godine izdao Toma Mikloušić, 
Odmah ovdje treba da. spomenem, prije nego kažem koju 
riječ za ovu svoju tvrdnju, da se kod nas sve do u sami kraj 
XIX. vijeka, pod utjecajem Vukove i Daničićeve teorije o 
kajkavskom dijalektu, nije ama baš nitko od prvih dana 
ilirstva u hrvatskoj književnosti brinuo za kajkavsku knji- 
ževnost, A što je M, Valjavec iznosio o kajkavskom, dija- 
lektu u Radu, to je išlo u korist Mikloušić-Vuk-Daničićeve 
teorije u tom dijalektu, Samo pobudom pok, Ivana Tkalčića 
došlo je do toga, da sam baš u Vijencu 1894, godine napisao 
Pabirke - po “kajkavskoj literaturi, Poslije Šafarikove Ge- 
schichte der siidslawischen Litteratur od. 1865, $od., to-je 
prvi put, da se kod nas pisalo i govorilo — onako, kako su 
ondašnje prilike dopuštale — o kajkavskoj književnosti, a, 
dakako, i o Titu Brezovačkomu, 

Ovim je, u svoj jednostavnosti, počelo ispitivanje i no- 
voga doba, tako zvanoga ilirstva, ali je ujedno dat i povod 
£. dru Vl, Gudlu, da se i on zabavio kajkavcima dramatiča- 
rima (Stare kajkavske drame), te i on progovorio o Dioge- 
nešu, i 

Istraživanjem o kajkavcima književnicima po rukopisnoj 
građi i pismima, koliko ih je sačuvano, uspjelo mi je pri- 
kupiti toliko građe, da sam 1903, god, u svojoj knjizi »Hr- 
vatski Preporod« 1. knj, mogao obraditi književnost hrvat- 
sku od 1790—1830, godine, do godine, kad se javlja novi 
pravac, koji onda, u prkos Kristijanovića, Prešerna, Kopi- 
tara — pobjeđuje, i to definitivno, U tom je odjeljku go- 
vora i o T, Brezovačkomu te T, Mikloušiću, te se pod ime 
T, Brezovačkoga na str. 67, meće i Diogeneš s -ovim rije- 
čima: »Titu Brezovačkomu imamo najviše uzroka pripisati 
dramu »Diogeneš ili sluga dveh zgubljeneh bratov«, veseli igro- 


kaz u pet činova, a izdao ju je »vu novem pogledu na vno- “ 


geh želju« Toma Mikloušić god. 1823, Šafarik, koji je svoje 
bilješke za noviju sevremenu književnost kajkavsku dobi. 
vao od Mikloušića, veli, da je Mikloušić to djelo ispravio 
i kao posmrtno izdao na svijet, (Tu se citiraju Pabirci iz 
1894, i dr, Gudel), Ova drama ne će biti izvorna domaća 


radnja, već nekakva preradba iz tuđe književnosti, a hoće | 


da pokaže, kako su dva brata živjela pod istim krovom, 


imali su istoga slugu, ali se dugo Poradi svoje nespretnosti . 


nijesu mogli prepoznati, Sadržaj joj je nevjerojatan i: nezna- 


htio metnuti imena T, Brezovačkoga. Ali komu su poznate 
knjige izdate. od Mikloušića, taj je već po samoj stilizaciji 
njegovoj kao izdavaču jasno i sigurno znao, da Mikloušić 
ne dopušta, da se njemu kao autoru pripiše Diogeneš, Tko 
pak pročita na str, 66. moga Hrv. Prep. ono o Grabancijašu 
i njegovoj preradbi od Mikloušića, taj će sad, po otkrive. 
nom rukopisu Mikloušića o preradi Diogeneša biti uvjeren; 
da je Mikloušić držao potrebnim kod Brezovačkoga da pro- 
vodi korekture i u samim činovima drama, Izdavanje Dio- 
Šeneša 1823. god, objašnjava se izdavanjem Jandrićeva Lju- 
mirovića i Grabancija Brezovačkoga 1821, god. 

Mikloušić kao »nakladnik« prvih godina trećega decenija 
XIX, vijeka računao je sa svojom publikom. On je prema 
tomu i radio: nastojao je u svojem pravcu i u svojem vre- 
menu da dade onomu malomu broju »Hrvata« u ruke knjigu, 
koja će mu govoriti onoliko, koliko će on razumjeti, To je 
radio kod Grabancijaša, to je učinio i kod Diogeneša. Oda- 
kle je pak Brezovački uzeo svoje djelo, to još nije poznato. 
Biče to kakvi neznatni njemački ili talijanski pisac, Loka- 
lizovanje i podomaćenje u dramama onoga vremena, kad je 
Brezovački mogao izdavati ili prerađivati svoju dramu 
(# 28, XI, 1805.), bilo je obična stvar, kako se to vidi iz 
Andrićeve rasprave o starim kajkavskim dramama, Brezo- 
vački je u Grabancijašu šibao svoje građane; on je i u Dio 
genešu grdio liječnike, trgovce itd, I baš po tom pravcu se 
mora zaključiti, da je Diogeneš Brezovačkoga, kad i ne bi 
pilo za to svjedočanstva Mikloušićeva u preradi i kod Ša- 
iatika, 

Iz svega toga .bih rekao, da nemaju pravo oni, 
koji hoće od Diogeneša da naprave osobito 
uspjelu radnju Brezovačkoga, kako nije bilo niti 
otkriće, što je Brezovački pjevao u stihu Kačića i Relko- 
vića, jer je o svemu tomu na desetke godina prije bilo govora, 

Dr, Đuro Šurmin, 


JOVAN PALIKOVIĆ: PROGNANI, 
Roman. Zagreb 1925, 

Našoj publici je bar djelomično poznat ovaj roman, jer 
je nekoliko poglavlja toga romana odštampano i u »Vi. 
jencu«, Jovan Paliković je novo ime u književnosti i ovo 
je prvi njegov pokušaj da se afirmira. Možda autor nije 
izabrao najzgodniji put i način za afirmaciju, kad se je 
odmah dao na roman. Možda bi bio uspješniji i solidniji put, 


.da se je autor prije okušao na noveli, i istom kad bi stvorio 


nekoliko dobrih novela, da je prešao na solidno stvaranje 
romana, To je jedna formalna zamjerka, koju autoru mora 
da učini kritika u interesu njegova ličnog razvoja, Mi to 
činimo tim više, jer vidimo na ovome djelu, da autor ima 
mnogo uvjeta za to, da postane solidan pisac, pisac koji 
ima svoje izgrađeno shvatanje, koji na stvari i na život gleda 
svojim očima i koji zna da to svoje gledanje obrazloži : 
na pismen način izrazi, On zna da iznađe zgodnu fabulu, 


(da je učini interesantnom i da čitaočev interes dosta dugo 


zadrži, Drugo je pitanje, da li on taj čitaočev interes može 


.da zadrži do kraja jer je tu potrebno, da razvojna linija 
romana ostaje uvijek uspravna i nepretrgnuta, I u svom 


Proširivanju ta razvojna linija morala bi da ostane potpuno 
i do kraja izvučena, prvotna struja, koja je zanijela i »po- 
topila« čitaoca, morala bi da ostane do kraja jednako jaka, 
kako bi sasvim dokinula distancu između čitaoca i pisca 
i naprosto »osvojila« čitaoca, To uspijeva samo najboljim 

romanima, romanima, s čijom svakom stranicom živi i čitač 
i ne može da se otrgne ni od jednog poglavlja, ni od jedne 
scene, Istom takvi romani mogu se nazivati potpuno uspje- 
lima, romani, u čijem je okviru konstruisan i sažet jedan 
čitav svijet, jedan čitav život sa svojom posebnom klimom 
i'sa svima osebinama te klime, ; 

'»Prognani« (taj je naziv  singularan) je roman jedne 
ličnosti razlomljene i ispretrgane u sebi, ličnosti, kojoj od 
početka manjka: onaj nužni organ, ona veza, koja bi ličnost 
vezala: sa okolinom i društvenom sredinom. A jer nema 
toga organa i te veze, ta ličnost — Ivan Grašar — nalazi 
se u vječitom nesporazumu i razilaženju sa svojom sre- 
dinom, Odatle i njegova tragedija, jer on nije dovoljno 
$rađen građom od ovoga života i od ovoga svijeta, U sebi 
on ima nešto, što ga diže nad ovu zemaljsko-životnu povr- 
šinu i što ga u svagdašnjem životu čini nesamo neshvaće- 
nim, već i smiješnim, Kao neki sputum, izbačen iz sfere 
idealnoga, trećega carstva, pliva on po ovoj zemaljskoj po- 
vršini, a da nikako ne može da nauči ritam i takt toga 
plivanja u ovom zemaljskom okviru, ne može da nauči, pa 
ni da shvati, cilj i smisao ovoga svagdašnjeg življenja. Zato, 
jer se ne može da snađe u ovom životnom okviru, 1 ispada 
on na kraju kao neki abnormitet, koji se ne može nikako 
da privikne žakonima normalnog (kako mi to nazivamo) 
življenja, Tu njegovu abnormalnost ističe autor već odmah 
u početku, ističe je biopsihološki opteretivši ga teretom na- 
slijeda, Naime i otac Ivana Grašara je duševno bolestan, 
a tu bolest motivira autor njegovim ranijim bedonističkim 
životom, Od takvog oca postat će nužno i takav sin, To 
je naturalistička stara formula, koja je gradila karaktere po 
biološkoj formuli, Mislim, da je već to autorovo polazište 
krivo i da je ono dalo rezultat, kakav autor nije očekivao. 
Grašar je po autoru već unaprijed prognanik, izopćenik iz 
ove sredine, jer nosi na sebi žig očeve abnormalnosti, I 
uistinu mi ga vidimo već kao dijete bolesna, neobična, 
uopće abnormalna, pa zato'ni sav ovaj svijet gledan u nje- 
govoj perspektivi, ne čini na nas dojam onako kao na njega, 
Ne čini zato, jer mi ne vjerujemo očima Grašarovim, a tim 
očima ne vjerujemo, jer njihov pogled mije normalan, njihov 
subjekt je abnormalan, Eto, već na tom polazištu autor je 
promašio cilj, promašio, jer nam je svoga junaka odmah u 
početku žigosao biljegom abnormalnosti, a s tim je proma- 
šila mnogo i njegova sva kritika ovoga svijeta i ovoga 
života, jer tu kritiku stvara jedna abnormalna duša, Ivana 
Grašara nije, kako bi na kraju htio autor, slomila i uništila 
ova sredina, kaošto, na primjer, lomi Radmilovića, njega 
ne lome samo ni ove naše prilike kao Ivicu Kičmanovića, 
on se lomi sam u sebi onako otprilike kao Tito Dorčić ili 
još bolje Janko Borislavić. Sam u sebi se lomi, jer je 
sl&mljen došao na ovaj svijet; slomljen i okrnjen, jer mu 
manjka onaj glavni organ za snalaženje u ovome životu. 
Zato, eto, ističem, da je promašena autorova kritika ove 
sredine i ovoga života, kad je toj sredini stavio nasuprot 
jednu nepotpuno razvijenu i abnormalnu ličnost, pa zato 
ne će ni gledanje ni kritika te ličnosti, kako ona gleda ovu 
sredinu, biti sasvim potpuna i normalna, Ta kritika može 
u sebi biti i sasvim ispravna i sasvim normalna, i ona to 
većinom i jest, ali autorne može to čitaocu sa dovoljno 
snage preko ovakve ličnosti dovoljno uvjerljivo sugerirati, 
ne može, jer čitalac nema pouzdanja u mozak te ličnosti. 

Po ovome, što je rečeno, vidi se, da bi roman imao da 


bude sociološki, ali opet po karakteru glavnoga junaka pre-. 


lazi on i u psihološku sferu. U stvari on je kombinacija 
.toga dvoga i dok na jednoj strani prevladava sociološka 
nota; na drugoj opet prevladava sasvim. psihološka nota, 


Možda bi autor, da je ostao sasvim na psihološkoj strani, 
stvorio sažetiji, kraći, ali uvjerljiviji i bolji roman, Ovakvom 
kombinacijom nismo to dobili. U ovom obliku roman nema 
potrebne: jedinstvenosti i zaokruženosti. On je veoma često 
ispretrgan suvišnim epizodama, nuzgrednim mislima i sasvim 
suvišnim bilježenjem istorijskih događaja i podataka, Tako 
je, na primjer, sasvim suvišno, pa čak i neukusno djeluje, 
ono autorovo novinarski površno bilježenje ratnih doga- 
đaja, Tim se samo pretrgnula glavna i razvojna linija ro- 
mana i roman je natrpan suvišnim i nepotrebnim balastom, 
Ni one, tolstojevski obojene, kontemplacije autorove ne 
daju samom romanu nikakva većeg smisla i osim toga što 
one pate na nedosljednostima. Jer, dok se autor na jednoj 
strani lomi u oduševljenju za pacifizam, protiv militarizma, 
rata, imperializma i t d., na drugoj strani oduševljava se 
on za te iste stvari samo zato, jer su one obojene jednom 
drugom trikolorom. Ono opće čovječansko stajalište ispo- 
četka podleglo je na kraju uskom nacionalističkom staja- 
lištu i tu podvojenost ne može autor ničim da svlada, Na 
tome primjeru se najbolje vidi kod autora sukobljavanje 
onoga knjiškog i naučenog sa ličnim, iskrenim i osjećanim, 
To je i razlog, da na koncu dobivamo dojam, da u piscu 
rije još sve staloženo i sređeno pa tako trpi i čitav roman 
od te nestaloženosti i nesređenosti, Zato roman i ne daje 
dobar dojam kao cjelina, takav dojam daju samo neka 
poglavlja, 

Čitav roman izgrađen je u obliku peteročine drame, $0- 
tovo pravilno odmjerene u onoj određenoj shemi: ekspozi- 
cija, kolizija, kulminacija, peripetija, katastrofa. Ivan Gra- 
šar, junak romana, obrađen je u svim svojim značajnijim .fa- 
zama od rođenja do njegove smrti (odnosno nestanka, kako 
veli autor), Ekspozicija romana bila bi još najuspjelija i naj. 
interesantnija, kada autor ne bi prikazivao djecu, kao odra- 
sle i tako promašio u psihologiji djece, Ovako su uspjeli 
samo neki prizori (kao školovanje Ivanovo, njegova ljubav 
i odnos prema. Ani i njegov bilježnički život), Najslabija 
strana autorova je njegov stil, Taj stil, to je neka mješavina 
biblijskog stila sa stereotipnim veznikom i i filmovskog 
stila sa pretjerano ispretrganim i prekratkim rečenicama 
od jedne riječi, Takvim stilom se ne mogu prikazati sve 
one duševne nijanse, kakve bi inače autor htio da prikaže 
i sam taj stil, i osim svega drugoga, doprinosi možda naj- 
više onoj čitavoj ispretrganosti romana. Stil mora da bude 
organski vezan sa sadržajem i sam sadržaj treba da odre- 
đuje stil, inače ta stilska uskogrudnost i anarhija može da 
upropasti i dobar sadržaj. Ovaj stil čini samo jedno, on 
omogućuje lakše čitanje romana, ali kao i taj stil, i to či- 
tanje ostaje na kraju površno; a to nije valjda intencija au. 
torova, Sve su ovo stvari, koje je bilo potrebno reći autoru 
početniku, da bi u buduće poveo o tome svemu više računa, 
kad bude nanovo pisao, jer savjestan pisac ne bi smio da 
zapada u stare pogrješke, Ponavljati i obnavljati se smiju 
samo dobre strane i dobre stvari, 

Ivan Neristić. 


SALOMONOVA PJESMA NAD PJESMAMA, 


Preveo S. Stefanović. Izdanje S, B. Cvijanović, Beograd 
1925. Cijena Dinara 10.—, 


Svi oni, kojima je poznat po stranim, osobito i najviše 
po latinskom prijevodu, čar ove od najčudnovatijih lirskih 
tvorevina, Salaimonov (kako se obično misli) »Camnticus 
Canticorum«, svi će se oni obradovati ovom pjesničkom 
prijevodu na naš jezik, G, Stefanović preveo je pjesmu, 
kako sam veli, prema jevrejskom tekstu i njemačkom, 

engleskom i latinskom prijevodu, Razumije se, da se ovaj 
prijevod g. Stefanovića izdiže nad ranijim svojima, jerjeon,i 
sam pjesnik, preveo pjesmu u pjesmi. Općenito uzevši prijevod 
je dobar, Prevodilac nije uzimao potpunu slobodu u preva- 
đanju, nego se je držao što bliže originalu, Jasno je, da je 
prevodilac odlupio od pjesme svu onu mističku ljusku, koju 
toj pjesmi pripisuje crkva i misnici čitajući svoj svakodnevni 
brevijar. Prevodilac je u tome »verizmu« (da ga tako nazo- 
vemo) išao tako daleko, da se nije htjeo poslužiti ni 
eufemizmima ondje, gdje je to bilo potrebno bar radi lirske 
iluzije, nego rabi nepoetske riječi kao: pupak, drob, trbuh, 
butine i t, d, 
Tako na pr. stih: 


»Ustrepta drob moj za njim«, 


djeluje više komično, što inače ne proizlazi iz smisla 
pjesme, Isto tako nije zgodno, da pisac riječ šipak zamje- 
njuje manje poznatom riječi, inače barbarizmom, granatom. 

Ni ritam pjesme ne teče onako glatko kao u latinskom 
jeziku i pjesma je na ovaj način lišena one, njoj inače 
potrebne, patetike. Na primjer latinski stih: 


... Famus in campum.,, 
Ibi dabo tibi ubera mea.., 


prevodi Stefanović: 


Da ranimo u vinograd.,, 
Tu ću ti dati svoju ljuba v,(7) 


Koliko se više čežnje i predanosti osjeća u ritmu latin- 
skoga stiha, negoli ovoga srpskoga! Razumljivo je, da bi se 
potanjom analizom predaleko otišlo, jer se od prijevoda 
nikada ne može tražiti adekvatnost originala, Ali bez obzira 
na sve to ova bi knjiga opravdala svoje izlaženje već radi 
same jedne slatke erotske pjesme pune divnih alegorija, Tu 
pjesmu (ovdje 18, u Bibliji IV. 12—16) najljepšu u čitavom 
ciklusu, a i najbolje prevedenu, donosimo u cijelosti: 


Zatvoren vrt si, sestro, nevesto, 
zatvoren izvor, zapečaćen studenac! 
Tvoj rasadnik je voćnjak granata 
sa svim dragocenim voćem: 
kipar i nar 
i nar i šafran 
i đivot i džimet; 
i svako drvlje za kad: 
aloja i mira, 
i balzami najbolji svi, 
Ti si mi vir u bašti, 
izvor sveže vode, 
ko potoci s Libana, 
Ustani, Severe, dođi, o Juže; 
produvaj vrt moj, 
razvej mirise moje, 
Nek dragi moj dođe u vrt, 
da jede izbrano voće. 
»Došo sam u vrt svoj, sestro, nevesto,. 
da berem miru i balzam, 
da jedem med i saće, 
da pijem vino i mleko«, 
Jedite, prijatelji, pijte, 
od ljubavi se opijte! 


Prevodilac g. Stefanović je popratio svoj prijevod infor. 
mativnim uvodom o teorijama u pitanju autora i karaktera 
tih pjesama i na kraju dodao dosta iscrpan komentar, 


RUSKA REVOLUCIJA, 


(Povodom knjige A. Jelačića »Ruska Revolucija i njeno 
poreklo«, Zagreb 1925.). ; 


Mnoge poteškoće stoje na putu ispravnom prosuđivanju 
i analizi dosadanjeg toka i sadanjeg stanja ruske revolucije, 
tog najvećeg događaja u historiji čovječanstva, Raznovrsni 
su razlozi tih poteškoća, te pored velikog prostora Rusije 
i njenih geografskih dimenzija (predratna Rusija obuhvatala 
je prostor od 22,500,000 kvadratnih kilometara sa oko: 190 mi. 
lijona stanovnika) najveće se poteškoće za studij ruske re- 
volucije nalaze u nepoznavanju ruske »derevnje« (sela), 
njezine psihologije, njezinog života, osjećaja i misli; a znajmo, 
da je rusko selo, ruska agrarna revolucija ne samo bitni 
i sastavni dio velike ruske revolucije, već je to zapravo 
ruska revolucija, ona joj daje smjer i glavno njezino obilježje, 
A što je najgore, baš ruskom selu u stadiju postanka i do- 
sadanjeg toka revolucije posvećeno je najmanje pozornosti, 
(osobito u stranoj, neruskoj literaturi), tako da nam u pro- 
učavanju toga problema može poslužiti više vlastita intui- 
cija, nego razne druge naučne metode istraživanja. Za 
onoga, koji nikako ne poznaje Rusiju i njezin život, još više 
je oteščan i zamršen ovaj problem, jer osloniti se samo na 
dosadanju literaturu o ruskoj revoluciji, znači zaplivati u 
more pristranosti, nejasnosti, protivrječja, precjenjivanja i 
potejenjivanja, Labav oslonac nam daju prikazi i studije 
raznih »očevidaca«, jer proputovati u »spavaćem vagonu 
Riga—Moskva« ne znači još poznati Rusiju, ne znači po- 
znati rusku revoluciju i njezine rezultate, posebice socijalne 
i ekonomske, a pogotovo ito još ne znači poznati rusko selo, 
Pokušat ću stoga, da doprinesem nešto k ispravnom posma- 
tranju na rusku revoluciju analizirajući taj problem na te- 
melju vlastitih opažanja predratne Rusije, u kojoj sam pro- 
živio nekoliko mjeseci, te na temelju djela, koja po mom 
sudu držim strogo objektivnima, jer prikazuju događaje, 
njihove uzroke i posljedice, bez obzira na zaključke i re- 
zultate, koji iz toga moraju da slijede, Jedno od takvih djela 
bezuvjetno je »Ruska revolucija i njeno po- 
reklo« od Dr, A, Jelavića, koje je izašlo u izdanjima 
»Nove Evrope« u Zagrebu, 

Rusija se je u mnogočem razlikovala i razlikuje od za- 
padne Evrope, i tek postepeno, prilično laganim tempom, 
struktura njezinog socijalnog, kulturnog, ekonomskog i poli- 
tičkog života uzimlje zapadnoevropske oblike, ali kod toga 
ne napuštajući i ne gubeći nikada ono nešto specifički ru- 
skoga, što, ne baš u posljednjoj lineji, ima svoju genezu i u 
veličini ruske zemlje i veličini njezinih stepa. 

Rusija proživljava svoj srednji vijek mnogo kasnije nego 
ostala Evropa, tek negdje na prelazu peinaestog u šestnaesto 
stoljeće, Moskovski veliki kneževi, a na prvom mjestu 
Ivan IV, Grozni, kao reprezentanti toga doba, oslobađaju 
Rusiju od Tatara, odstranjuju bojarsko plemstvo i stvaraju 
novo, čiju će privrženost i službe carevi da plate neograni- 
čenim pokoravanjem i kmetskom zavisnošću ruskih seljaka 
tome plemstvu, Rusija u ono doba ne poznaje drugih dru- 
štvenih klasa osim plemstva i sa institucijom ruskog »mira« 
vezanog i nepokretnog seljaštva, U to se doba pojavljuje i 
jedan od prvih većih socijalnih pokreta u Rusiji: velika 
buna (Stjenka Razin), koja završava god, 1649., ali bez oso- 
bitih praktičnih rezultata, Ni doba Petra Velikog, ni njegove 
reforme, ne poboljšavaju socijalni položaj seljaka-kmetova, 
što više: oslobođenje plemstva od dotadanje njihove oba- 
veze za sve vrste državne službe (osobito vojne) plaćaju 
opet seljaci prelazom u potpuno vlasništvo plemstva sa 

svim njihovim »živim i mrtvim inventarom«. »Ti su dvorovi 
(velikaški) postajali pravom Golgotom mnogobrojnih se- 
ljaka, središtem nečuvene eksploatacije, krvoločnog nasilja, 
i gadnog razvrata, koji ni do danas nije zaboravio ruski 
narod, te u njima prvenstveno treba tražiti ključ za razu. 
mijevanje mnogih pojava sadašnjosti« (Ruska revolucija, str. 
18), Ovo je doba druge velike socijalne bune, bune »cara 
pravde i osvele« Pugačova, Ali zapad je počeo da vrši svoj 
uticaj. Mnoge zapadno-evropske literarne ideje, naročito 
poslije velike francuske revolucije, našle su plodan teren 
i u Rusiji, Seljačke bune redaju se jedna za drugom, a de- 
cembarska buna godine 1825., koju podiže ondašnja ruska 
inteligencija, najmarkantniji je pokret onoga doba, Vlada- 
vina Nikole L, koji uzdržava apsolutizam i vlast plemstva 
sredstvima najernije reakcije, završava jednim neuspjehom 
ruske izvanjske politike — porazom Rusije u krimskom 
ratu, Aleksandar IL započinje svoj liberalni kurs neke vrste 
revolucijom odozgo: djelomično oslobođenje seljaka (ma- 
nifest 1861.), te reforma poreznog sistema, sudstva i vojne 
obaveze, kojim reformama plemstvo biva lišeno svog po- 
sebnog položaja, U to se doba počimlje u Rusiji razvijati 
i industrija i s njom dvije nove društvene klase, koje Ru. 
sija dotada gotovo nije poznavala: bogata buržoazija i 
neimućni proletarijat. Carski apsolutizam nalazi svoj novi 
oslonac u visokoj birokraciji, vojsci, crkvi i bogatoj bur- 
žoaziji, pomoću kojih krugova, a terorističkim sredstvima, 
on hoće da u zametku uguši među inteligencijom i rad. 
ništvom šireće se slobodoumne i socijalističke nauke, Poj- 
mljivo, da teror izaziva teror, koji svoje opravdanje nalazi 
u onom velikom ruskom »ničevo«, Tadašnja bogata ruska 
literatura najbolje je zrcalo ondašnjih prilika, (Uopće kao 
u nikojem drugom narodu kod Rusa je literatura najvjer- 
niji odraz prilika u društvenom životu, Opozicija, teror proti 
terora, bombe ,atentati, zadire u sve grane društvenog ži- 
vota, jer reforme Aleksandra drugog nije nijednu riješila 
u smislu socijale pravde, Oslobodilački pokret nastavlja 
borbu i koncentriše je u glavnom u dva smjera: za oslo. 
bođenje seljaka i protiv carizma, Kao što su 
ta dva glavna pitanja htjeli da riješe dekabristi, nastavljaju 
ga rješavati slavjanofili, zapadnjaci, narodnjaci i marksisti, 
svaki od njih raspolažući sredstvima i nazorima doba, u 
kojem se pojavljuju, Ta pitanja ima da riješi i prva 
ruskarevolucija iz god, 1905., koja je izazvana upli- 
čanjem Rusije u rat sa Japanom, a posebice njezinim 
neuspjesima u tom ratu, A, Jelačić u spomenutom djelu o 
toj epohi kaže ovo: »Najteža posljedica (rata) bila je, da 
se odmah i u samoj zemlji i van nje — u emigraciji — javio 
snažan revolucionarni pokret opozicije, koja nije imala 
obzira prema ratnom stanju, ne smatrajući ovaj rat ratom 
ruskog naroda i ruske države, nego zločinačkom i besmi. 
slenom pljačkaškom avanturom dvorske kamarile, te bande 
ordinarnih lopova, koji su radi svojih uživanja i bogaćenja 
rušili državu, tlačili narod, vodili vojsku u propast, rječju 
sramotno se titrali imovinom i krvlju ruske zemlje«, I uistinu 
prvi odazov na rusko-japanski rat bio je prasak bombe, 
kojom je socijalista Sazanov ubio ministra Pleve_a, Revo- 
lucijonarni se pokret sve više širi, posebice među radnicima 
i studentima, aii »krvava nedjelja« pred zimskom palačom 
u Petrogradu zadaje težak udarac revolucijonarnom raspo- 
loženju masa, i seljačkih i radničkih, i vojničkih i student 
skih, dok konačno nije bila revolucija ugušena pomoću 
sibirske robije i Stolypinovih vješala. Reakcija, koja je za- 
vladala nakon ove prve revolucije, uspjela je, da u ruskom 
životu uvede neku tišinu, primirje, razočaranje, izmirenje 
sa*stanjem“Kakovo je i“kakovo'je nastalo, ali ta resignacija 


sa svim popratnim pojavama društvene dekadence (samo. 
ubijstva azevština, svestrana korupcija) bila je ipak samo 
tišinom pred novom olujom, pred još jačim orkanom, Ono 
što nije učinila i u čemu nije uspjela prva revolucija, učinila 
je druga revolucija, koja nastaje god. 1917. usred grozota 
velikog svjetskog rata, 

Ruska revolucija nije nikakav slučajni ili nenadani do- 
gađaj, a pogotovo ne rezultat spletaka i novca engleskog i 
njemačkog, kako ju žele prikazati nekoji površni i tenden- 
ciozni glasovi, Ruska je revolucija rezultat razvoja prilika 
u Rusiji od nekoliko vjekova, a njezine snage su kompo- 
nenta svih datadanjih opozicijonalnih sila, koje su u razli. 
čitim vremenskim razmacima, nekad sa više nekad sa manje 
uspjeha, reagirale na te prilike u socijalnom, političkom, 
ekonomskom, vjerskom i kulturnom životu Rusije. Uistinu 
je čitavi svijet, koji je gotovo potpuno bio zaokupljen ratnim 
događajima, bio iznenađen kad je mjeseca marta god, 1917., 
vjekovima eksplozivnim materijalom punjena ruska atmo- 
sfera, buknuo revolucijonarni pokret, Događaji su se redali 
kaleidoskopski, Prvi uspjeh tog pokreta je bio, da je bila 
svrgnuta carska dinastija i monarhijska forma države odstra- 
njena; uspjeh, koji je bio u skladu sa željama čitave na- 
predne, osobito socijalističke, Evrope jer je ruski carizam 
bio jedan od najnasilnijih režima i za civilizovanu ljudsku 
zajednicu najnedostojniji, a ujedno on je bio najpouzdaniji 
oslonac svjetske reakcije, tako da je nužnom posljedicom 
njegov pad bio i pad njegove braće u reakciji: njemačkog i 
austrijskog carizma, Nakon pada carizma vlast u Rusiji 
uzimlje u ruke liberalna buržoazija zajedno sa radništvom 
i seljaštvom (za razliku od ranijih, zapadno-evropskih revo. 
lucija glavni je nosilac ruske revolucije radništvo i se- 
ljaštvo, a kako ćemo kasnije vidjeti i vojnički stalež), Kao 
velika poplava  razlijevala se širokom ruskom zemljom 
revolucijonarna bujica nemilosrdno uništavajući sve što bi 
joj se suprostavilo ili sporilo njezin tempo, Prva joj pada 
žrtvom reakcija aristokracije, te visokih vojničkih i biro- 
kratskih krugova; ali ona ne štedi ni umjerenije revolucio- 
narne elemente, odstranjuje ih i predaje vlast revolucijonar- 
nim odborima (sovjetima) radnika, seljaka i vojnika, a po- 
stavljajući za glavne svoje ciljeve: mir, ekspropria- 
cija zemlje i socijalistička republika osno- 
vana na narodnosnoj autonomiji, Predsjednikom revolucijo- 
narne vlade i glavnim vojnim zapovjednikom postaje K e. 
renskij, predstavnik umjerenijeg krila socijalista, koji za 
obranu i uspjeh ruske revolucije smatra potrebnim nastaviti 
rat uz bok antante sve do potpunog poraza Njemačke, 
Braneći taj svoj program i htijući ga provesti dolazi u 
sukob s masama, osobito sa već dezorganiziranim i u sva- 
kom pogledu slabo opskrbljenim vojničkim masama, koje 
su zahtijevale neposredno prekidanje ratnih operacija i 
proglašenje mira, Nastao je opći kaos, koji je bio povećan 
i unutarnjom kunktatorskom politikom novog režima, koji 
gotovo u nijednom pitanju nije znao da zauzme određeno i 
odlučno stanovište. Pogotovo nije znao riješiti jedno od 
najvažnijih unutarnjih pitanja Rusije: agrarno pitanje. 
Mase seljaka i radnika nisu razumijevale lijepih riječi o 
konstituciji, demokraciji, zapadnoj. kulturi, o pobjedi i na. 
rodnoj časti i slavi. Njih je u gibanje stavila revolucija 
zato, jer ih je već izmučio — fizički i duševno — dugogo- 
dišnji rat, i jer nisu mogle da se prehranjuju od onih malih 
komadićaka zemlje, koja im je kao oglođana kost bila do- 
bačena sa stola carskih i plemićkih veleposjeda: latifundija, 
Mlada demokracija iz prvih mjeseci revolucije nije znala ni 
mogla tim masama pomoći: mir nije mogla sklopiti, jer to 
nije odgovaralo savezničkim obvezama i nacijonalnim inte- 

resima, a ekspropriirati i razdijeliti zemlju također nije 
mogla, jer se to protivilo pravnom poretku, koji je i ona 
zadržavala i jer je odviše bio jak otpor buržoasko-feudalnih 
krugova, koji su se nalazili u njezinim redovima, Ona je ta 
pitanja ostavljala na riješenje suverenom zakonodavnom 
tijela — dumi, ali se je saziv dume neprestano odugovlačio 
(i iz tehničkih razloga: poteškoće sa općim pravom glasa 
Za masu od preko 100 milijona), Izgladnjele i izmrevarene 
mase, sa probuđenim najgorim instinktima, svega toga nisu 
razumjele. I u sukobu tih elementarnih sila milijonskih 
masa dolazi do međusobnog, bratoubilačkog boja među poje- 
dinim socijalističkim partijama. Kerenskij je potučen od 
kronštatskih mornara i petrogradskih radnika i vlast prelazi 
u ruke boljševika, Za osvetu, koju su vršile istim sredstvima 
i istim načinom, koji ih je naučila tristogodišnja knuta 
carskog režima, Svojim dojučerašnjim despotima i tiranima 
te su mase plaćale sredstvima bjesnoće, okrutnosti i nasi. 
ljem. Demon osvete, zlobe i mržnje odužio se za vjekovne 
muke, nepravde i poniženja. U toj erupciji elementarnih 
sila milijonskih masa dolazi do međusobnog, bratoubilačkog 
boja među pojedinim socijalističkim partijama, Istu sudbinu, 
koju je na početku revolucije doživjela buržoazija i na- 
prednija aristokracija, jer nije znala držati korak sa revo- 
lucijom, doživio je i Kerenskij, Potučen od kronštatskih 
mornara i petrogradskih radnika, prepušta on vlast najra- 
dikalnijem socijalističkom krilu — boljševicima, 

Ovdje je potrebna mala digresija, da se malo pobliže 
upoznamo sa boljševicima kao političkom strankom. Kao 
što smo već vidjeli, ruska je revolucija u oslobođilačkim 
borbama svog naroda uvijek igrala veliku ulogu, Osebine 
ruske duše i historički razvoj te zemlje učinio je od ruske 
inteligencije stalež, koji je uvijek bio spreman na najveće 
žrtve i samoprijegor, stalež, koji je uvijek stajao daleko 
od konzervatizma i oportunizma, stalež, koji je uvijek 
tražio nove forme društvenog života i to ponajviše baš 
putem socijalne revolucije. U toj psihološkoj atmosferi 
sedamdesetih godina prošlog stoljeća pokret 
»Zemlja i volja«, Taj je pokret bio revolucionaran, vođen od 
intelektualaca, koji su za svoje rebelističke planove tražili 
pomoć od ruskog mužika taktikom »ulaskom u narod«, Ne. 
Sramotnost, imobilnost i konservativizam ruskog mužika 
spriječili su uspjeh ovog pokreta, i intelektualci osamdđe- 
setih godina napuštaju taktiku »ulaska u narod« smatrajući, 
da je za njihov cilj, posebice onaj glavni, da se makne ca. 
ristički rezim, dostatan mali broj odvažnih i odlučnih ljudi, 
ne kvantitet, već kvalitet, oni osnivaju novu organizaciju 
»Narodnaja volja« (narodna sloboda) sa čisto terori. 


nikao je 


stičkim programom, koji imaju da provađaju izabrani poje- 
dinci; dakle ne kolektivna, već individualna akcija. I nakon 
prevedenih nekoliko atentata i ovaj pokret ostaje bez vidlji- 
vih praktičnih uspjeha, tako da revolucionarna inteligencija 
devetog decenija prošlog vijeka traži novu taktiku, i nakon 
kratkog vrludanja ona se obraća na radničku klasu, koja je 
u to deba počela osnivati svoje klasne organizacije, Inteli. 
gencija u njoj vidi onu društvenu snagu, koja će ruski po- 
litički i socijalni život izvesti iz nepokretnosti i oživotvoriti 
revolucijonarne ideale. Započinje velika propaganda soci. 
jalističke i marksističke nauke, Upravo u to doba (g. 1905.) 
osniva se u Petrogradu prva socijalistička, radnička organi- 
zacija »Borbeni savez za oslobođenje radničke klase«. Inte- 
lektualci još uvijek smatraju, da vodstvo i primat revolu- 
cijonarnih akcija pripada njima, mase (sada radničke) imaju 
samo da provađaju njihov revolucijonarni program, Ovo 
stanovište jasno zastupa i Lenjin u svom djelu »Što ra- 
diti«, kada veli: »Radnički pokret, prepušten sam sebi, nije 


sposoban, da se politički iskristalizira, svojom vlastitom 
snagom on ne može doći do visine revolucijonarne klasne 
borbe.,.:;., on se može izgraditi u jednu redovitu političku 
tvorevinu samo ako svijesna socijalno-demokratska inteli- 
gencija uđe u pokret i ako ona vrši funkciju »revolucijo- 
narnog bakcila«.....« Ova Lenjinova, i njegovih pristaša, 
teza o »revolucijonarnom bakcilu« kao funkciji inteligencije 
u ruskom socijalno-demokratskom, radničkom pokretu su. 
kobila se je na kongresu ruske socijalne demokracije odr- 
žanom god, 1903, sa shvatanjem i maziranjem na klasnu 
borbu u smislu čisto marksističkom, kako ju je shvaćao i 
provodio proletarijat zapadne Evrope. Lenjinov nazor na 
kongresu prolazi sa većinom (boljšinstvom) od dva glasa i 
stranka se cijepa na: boljševike (većina) i menjševike (ma- 
njina), Boljševici organizuju stranku strogo centralistički i 
tako se stvara sekta, zatvorena organizacija, u kojoj inte- 
lektualci imaju da vode glavnu i prvu riječ, a radničke mase 
da provađaju odredbe i naređenja svojih nevidljivih $ospo- 
dara. Vukući lozu od starijih pokreta »Zemlja i volja« i 
»Narodnaja volja«, boljševička je stranka čisto rebelistička, 
koja je baš u Rusiji, gdje je caristički režim ugušivao svaku 
javnu političku djelatnost i sve opozicionalce tjerao u kon. 
spiratorsko podzemlje, našla najbolji teren, dok su joj 
s druge strane negramotni mužici i politički neškolovani 
radnici davali potrebni kvantitet ljudskog materijala, Bolj- 
ševizam dobro rukuje sa marksističkom dijalektikom, ali i 
pored toga ne može da sakrije svoje bakunjinovsko pori- 
jeklo, koje »direktnu akciju« i »revolucijonarstvo pojedinca« 
pretpostavlja organizovanoj akciji radničke klase i njezinom 
zajedničkom, solidarnom nastupu. Boljševizam ima svoje 
slabe strane i sa filozofskog gledišta, u koje se na ovom 
mjestu ne upuštamo, jer izlazi iz okvira našega zadatka. 
Ističemo samo, da je boljševizam u svojoj dogmatici i ekstre- 
mizmu, u svojoj filozofiji skepse i fatalizma, pustio s vida 
onu težnju čovječanstva, da ono ne će svoj dosadanji tisuć. 
Sodišnji razvoj da uništi u krvavim ustancima i međusobnoj 
borbi, već da ono ima vjeru u budućnost, i da osjeća spo- 
sobnost daljnjeg razvoja k općoj, uzajamnoj ljubavi i čo. 
vještvu. U krizi i u borbi ovih dvaju krila ruskog socija- 
lizma, s jedne strane boljševika vođenih od Lenjina i 
menjševika vođenih od Plehanova, naziremo borbu 
dviju socijalističkih kultura: zapadne i istične, marksističke 
i bakunjinske, S jedne strane marksistički racijonalizam, 
s druge strane bakunjinski misticizam, ' 
Odstranjujući parlamentarizam i demokraciju, po njiho- 
vom mišljenju varave.i lažne tvorevine kapitalističko-bur- 
žoaskog društva, boljševici su upravu i organizaciju države 
postavili na dvije temeljne osnovice. njihova programa: 
sistem sovjeta i diktatura proletarijata ne 
držeći se kod primjene ove posljednje ni Marksove nauke, 
ni primjera iz pariške komune. Naučavajući u teoriji odstra- 
rjenje društvenih klasa.i klasne države, boljševici su u 
praksi uveli najveću nejednakost klasa isključujući kod 
udjela na vlasti ne samo ostale klase, već i sve ostale 
socijalističke stranke, opravdavajući to uvijek potrebom 
najenergičnijeg pobijanja kontrarevolucije,  Preuzevši dne 
7, novembra 1917. vlast isključivo u svoje ruke, boljševici 
su — sklopivši sa Njemačkom i Austrijom brest-litovski 
mir — brzo i sa dekretima provađali svoj program socijalne 
revolucije: dokinuto, je bilo zemljišno vlasništvo bez ika- 
kove odštete, uvedeno pravo vojnika da biraju svoje ko- 
mandante, uvedena kontrola radnika nad tvornicama, javna 
uprava nad kućama za stanovanje, svim narodnostima dano 
je pravo, da osnuju svoju vlastitu državu, dugovi u ino- 
zemstvu proglašeni se neobvezatnima za baljševičku vladu, 

banke su kao i mnoga druga poduzeća podržavljena, i t, d, 
Ovo naglo provađanje boljševičkog programa izazvalo je 
veliki kaos i perturbacije osobito u ekonomskom životu 
Rusije, jer zakoni života — posebice ekonomskog — jači su 
od dekreta, Uslijed toga zapala je ruska revolucija u krizu, 
koju još i danas proživljuje, Prva Srješka boljševika, a koja 
je ujedno jedan od primarnih uzroka krize ruske revolucije, 
jest ta, da su smetnuli s vida, da revoluciju ne čine ljudi, 
već prilike; da je ona — osobito socijalna revolucija — 
evolucijonim procesom dugih priprema, da je organska i da 
organski proizlazi iz razvoja dotadanjih prilika, a nikako 
ne može biti izazvana »dekretima od papira dalekih vođa« 
(Marks), Pored neuvažavanja potrebe o zrelosti ekonomskih 
prilika, boljševici nisu uvažili ni pitanje kulturne sazrelosti 
ruskog proletarijata, kao također jednog od velikih predu. 
slova uspjeha socijalne revolucije. Nepoznavanje ruskog sela 
izgleda pako da se je najviše osvetilo boljševicima, što se 
najbolje vidi iz čitavog dosadanjeg toka ruske revolucije, 
kojoj uistinu stoje na čelu boljševici, ali njezin tempo i 
smjer određuje neboljševičko rusko selo, Mora se 
priznati, da je sve to boljševičke vođe u mnogo čem pou- 
čilo i da su oni nastojali i nastoje mjenjati mnogo toga, Po- 
kojni Lenjin, glava i srce ruskih boljševika, na kongresu 
kovinarskih radnika u Moskvi mjeseca marta 1922., otvo- 
reno kaže i priznaje: »što smo dosada radili, zlo 
smoradili« A uvađanje nove ekonomske politike t, zv, 
»N, E, P-a«, kojom u ekonomski proces Rusije ponovno 
ulaze privatni preduzetnici, koncesionari i zadruge, što 
ujedno stvara i novu društvenu klasu, najeklatantniji je 
dokaz preuranjenosti dekretiranog ekonomskog poretka u 
smislu boljševičko-komunističkog programa, Geslo »licom 
k derevnč«, kojim se boljševička politika odriče supe. 
riornosti gradskog proletarijata nad seoskim, kojim poljo- 
privrednoj produkciji daje apsolutno značenje za državno 
gazdinstvo i kojim se izjavljuje spremnom postepeno odu. 
stati. od nacijonalizacije zemljišta i uvesti privatno vla- 
sništvo nad zemljom, — to sve znači veliki ustuk i preokret 
boljševičke ideologije. To zapravo znači prvi korak k demo- 
kratizaciji današnje Rusije. Konačno izgleda, da su boljše- 
vici uvidjeli potrebu i uređenja pitanja odnosa k ostaloj, 
makar buržoaskoj, Evropi, jer im današnja izoliranost ne 
konvenira, U težnji preokreta boljševičke politike u ovom 
smjeru moramo tražiti razloge putovanju Čičerinovu po 
Evropi. Ovaj je preokret nastso nakon napuštanja per. 
spektiva i vjere u opću, svjetsku socijalnu revoluciju, 

. Teško je govoriti, a još teže dati konačni sud, o razvoju 
i završetku ruske revolucije (osobito obzirom na okolnost, 
što u Rusiji ogromnu. ulogu igra selo i agrarna revolucija), 
ali čini nam se, da će kriza, koju proživljuje ruska revo- 
lucija, tražeći da današnju Rusiju svede u pravu kolo_ 
tečinu života, dovesti je k »ustavnosti, demokra- 
tiji, slobodi, socijalnoj pravdi« (A, Jelačić) i 
socijalizmu, 

Ovaj članak, zamišljen ispočetka kao kritika i recenzija 
o knjizi prof. A. Jelačića »Ruskarevolucijainjeno 
porekl1o«, skrenuo je s te početne svoje namjere, i neka 
sada posluži više kao nekoliko popratnih riječi tome prvom 
djelu u našoj literaturi o tom vrlo važnom problemu, koji 
baš za nas Jugoslovene i za naše prilike ima posebno veliko 
značenje, I baš s toga gledišta imaju se tom djelu oprostiti 
nekoji manji nedostaci, koji su mogli nastati samo iz želje 
pisca, da nam ovaj veliki problem prikaže što kraće i 
zbijenije. i 

Dr, Božidar Adžija. 


Knjića V/12. 


JEDNO NOVO DJELO O POLITIČKOJ HISTORKIJI, 
(Nastavak), 

— Gospodine ministre, upitah ga, zagledavši mu duboko 
u oči, mislite li samo na braću Srbe? 

I on mene pogleda žarkim okom s očitim povjerenjem, 
pa će za trenutak reći, položivši svoju ruku na rame moje 
desnice, koje je počivalo na rubu njegovog pisaćeg stola: 

— Ne, gospodine, Vama su jamačno govorili da mi vo- 
dimo austrofilsku politiku, i ja ne odričem da se moramo 
truditi, kako ne bismo izazvali veliku susjednu državu da 
bude prema nama neprijateljski raspoložena, Ali jedno je 
prolazna oportunistička politika od danas do sutra, a drugo 
je naša idealna politika za budućnost slavenskoga 
juga... Meni izgleda da smijem s vama bratski iskreno 
govoriti, pa vam zato mogu reći da ne mislim samo na 
Srbe. Kad bih ja mislio samo na Srbe, ne bih biosinsvoga 
oca, koji je već prije četrdeset godina smišljao kako da se 
oslobode i ujedine svi južni Slaveni, pa je o tom sastavio 
čitav plan. Konačno je imao da provede ili da barem po- 
kuša provesti taj plan knez Mihailo; ali do toga nije došlo 
susticajem raznih nesreća i neprilika, A što smo se dalje 
odmicali od onog vremena, postajale su prilike i u Srbiji i 
spolja sve teže za provedbu toga djela, kojemu je Srbija 
imala da bude glavni centar. Ovog trena ne može se ni misliti 
na nj, ali zato ipak ne smijemo da ga se odrečemo, nego 
nam svima mora ostati ideal Na taj ideal jugoslaven- 
skoga ujedinjenja i ja uvijek mislim, pa dok želim 
poraditi da Srbija bude napredna i jaka, mislim da tako 
ujedno stvaram preduslove za ostvarenje ideja kneza Mi- 
haila i svoga oca, Za Hrvate mislim da se u zgodnom 
trenutku možemo pouzdati u njih, kao što se pouzdavao i 
knez Mihailo.,, 

Garašaninova riječ o ujedinjenju južnoga slavenstva bila 
je za mene nova u Beogradu, Jer iako sam dosta slušao 
o zavjetnoj misli srpskoj, o jedinstvu svegakolikoga srpstva 
it d, ja sam od njega prvi put nešto čuo o jugoslavenskoj 
ideji, dakle o ideji ujedinjenja svih Slavena na jugu, zvali 
se oni ma kojim imenom, Kad sam ga umolio da mi štogod 
više kaže o tom, nije mogao da udovolji moju želju. Nije 
sada vrijeme za to, reče; ali kad bude mogućno da se štogod 
više kaže, on će o tom pisati... Kad sam, dakle, nekoliko 
godina kasnije, god, 1892., od Milićevića primio Garašani- 
novu brošuru »Dva namesništva« s napomenom, da 
njoj biti spomena o stvari, koja me je toliko interesirala, 
I doista je bilo, barem pripadom, iako je brošura imala u 


. glavnom stranačko-političku tendenciju, S ovom tendencijom 


tvrdilo se u brošuri, da je Ristićevo namjesništvo za ma- 
loljetnoga kneza Milana ustavom od g. 1869, izazvalo ras- 
trojstvo u Srbiji, Mjesto da se bavi ustavnim pitanjem, tre- 
balo je namjesništvo po mišljenju M, Garašanina da nakon 
mučeničke smrti kneza Mihaila ostvari veliko djelo, što ga 
je knez do godine 1868, pripravljao i pripravio. »Onaj niz 
radova — pisaše Garašanin — koji su redom posvršavani 
pod drugom vladom kneza Mihaila, kako u zemlji tako i 
izvan nje, dobio je te godine svoj određeni oblik i o zna- 
čenju tih rađova nitko više nije bio u obmani, Onda su ih 
već bili razumeli ne samo svi Srbi u Srbiji, nego i svi 
slavenski i hrišćanski narodi na jugo-istoku Evrope. 
Stvari su bile sazrele i postale i odviše razgovetne, te 
da se i sama diplomacija evropska mogla odavati iluzijama, 
da će svojim sredstvima moći otkloniti 1o m, za koji je već 
svespremljeno bilo.., Posle uzimanja gradova (naime 
onih u Srbiji, u kojima su onda još bile turske posade) za- 
ključeni su i izmenjeni bili između sviju balkanskih država 
i naroda formalni ugšovori za zajedničku akciju 

na Balkanu, u kojima su, u isto vreme, bili ugovoreni i 
tačno do najdaljih pojedinosti utvrđeni docniji njihovi me- 
đusobni odnosi, Bez zabune i bez oklevanja koračalo se 
dalje ostvarenju velike srpske zamisli i velike jugo- 
slavenske zajednice«. 

Tu, eto, imamo riječ, koja me je najviše iznenadila; ali 
u »pojedinosti onoga veličanstvenog rada, koji je 1860, go- 
dine zbiljski otpočet i u kome je 29. maj 1868. (iragična 
smrt kneza Mihaila) zatekao Srbiju«, ne ulazi ni ovdje, nego 
samo dodaje: »O tome ćemo, ako bog da, govoriti docnije 
u zasebnom spisu«, Do toga, koliko ja znam, nije došlo, ali 
zato je Jovan Ristić 1894, izdao brošuru »Jedno names- 
ništvo«, u kojoj nastoji pobiti tvrdnju Garašaninovu, da bi 
se iza smrti Mihailove moglo bilo provesti djelo, koje je 
on pripravljao. (O tom je s njime polemizirao Garašaninov 
drug u ministarstvu M, Piroćanac u posebnoj brošuri). 
Po Ristićevom razlaganju nisu se onda ni spoljne ni unu- 
trašnje pol. prilike tako razvijale, da bi se moglo bilo otpo- 
četi s velikom riskantnom akcijom, koju je knez Mihailo 
spremao za ostvarenje »srpske narodne misli«, 

Ristić, kako vidimo, ništa ne zna o »jugoslavenskoj za- 
jednici«, Ni u III. knjizi svojih »Spoljašnjih odnošaja Srbije«, 
koja je dzišla (poslije njegove smrti) god, 1901., on ništa ne 
spominje o kakvoj jugoslavenskoj ideji, a napomeni, da je 
Mihailo mislio i na Hrvate, nema ni traga. Nasuprot, gdje 
se dotiče tajne akcije dalmatinskoga namjesnika Wagnera 
s obzirom na Bosnu i Hercegovinu, on nije kadar ni pomi- 
skti, da u Bosni barem do Vrbasa i u Hercegovini barem 
do Neretve ima i Hrvata, nego prikazuje tadašnju (god. 
1867/70.) oporbenu narodnu stranku u Hrvatskoj i Slavo- 
niji sa biskupom Strossmayerom i dr, Mrazovi- 
ćem na čelu kao da je bila prosto u službi »bečke reak- 
cije«.“) Meni je međutim Garašanin napomenuo, braneći se 
da zađe u ikakve detalje, da je i Strossmayer bio u spora- 
zumku sa knezom Mihailom, 

O tom me je najpozitivnije uvjeravao i Ljuba Kalje- 
vić, ministar izvanjskih poslova u zavjereničkoj vladi ma- 
kon katastrofe Obrenovića, Nekoliko tjedana iza užasne 
tragedije od 29, maja 1903, proveo sam dva dana u Beo- 
Sradu, gdje sam pohodio i Kaljevića, s kojim sam se po- 
znavao još od g. 1883, Razgovarali smo u njegovom privat- 
nom stanu, kamo sam pozvan »na crnu kavu«, čitave dvije 
ure, On mi je ponovno potvrdio, kako dobro zna, da je 
Strossmayer bio u pouzdanom sporazumku sa kne- 
zom, kojemu je doista bila na srcu ne samo srpska nego i 
jugoslavenska misao, O tom može biti da ima štogod i u 
tajnom državnom arkivu, ali dogovori su ređovno vođeni 
usmenim posredovanjem pouzdanih osoba, Kaljević mi 
je također potvrdio, da je Ilija Garašanin još za kneza 
*) Za čudo, jednu sličnu tvrdnju nalazim i u Živanovi- 
cevoj »Političkoj istoriji«, On priopćuje (knjiga I, p. 123.) 
pismo A, Vasiljevića od 11. maja 1904, koje sada 
uopće prvi put izlazi na svijet i u kojem se prikazuju razlozi 
smišljene oficirske zavjere proti knezu Mihailu na mane- 
vrima oko Požarevca od g, 1866, Među tim razlozima spomi- 
nje Vasiljević i ovo: »Knez Mihailo beše ostavio vladi odre- 
šene ruke odnosno unutrašnje politike i bavio se samo spolj- 
nom politikom, naročito se bavio tim da zadobije Bosnu. 
Ali i tu je politiku izopačila njegova vlada, jer je agen- 
turu u Bosni poverila đakovačkom biskupu Štrosma- 
jeru, a ovaj opet, preko katoličkih fratara, spremao Bosnu 
za Austriju, a ne Srbiju«. Na kakvoj je osnovi Vasiljević 
bazirao ovu informaciju za Živanovića, o tom potonji ništa 
ne kaže, 


Aleksandra izradio jedan »memoar« o oslobođenju i uje- 
dinjenju južnih Slavena, te da je u čitavom svojem držav- 
ničkom radu ostao dosljedan svojim idejama, koje je knez 
Mihailo htio da ostvari. Taj memoar mora da se nahodi u 
tajnom drž. arhivu, 

Uostalom, da su knez Mihailo i njegov ministar spoljnih 
poslova bili u svezi sa hrvatskim oporbenim prvacima, 
koji su se okupljali oko Strossmayera, to nam napokon 
svjedoči i sam Ilija Garašanin, a zabilježio je to knežev 
lični tajnik M. Gj. Milićević u svojoj knjizi »Knez Mi- 
hailo u spomenima nekadašnjeg svog sekretara« (Beograd, 
1896, p. 162). Kad je Milićević god. 1867, spremao za put 
u Moskvu na tamošnju etnografsku izložbu, on je prije 
odlaska razgovarao s ministrom spoljnih poslova Ilijom G, 
moleći ga da ga uputi, što bi mogao i smio kazati Rusima 
o Mihailovom radu, ako bi ga pitali, Ilija, nakon krat- 
kog nećkanja, rekao mu je među ostalim; »Hrvatskoj 
preti opasnost, Rusi znaju od koga. Ona (Hr- 
vatska)nam seje obraćalazasavetimismo 
joj rekli: da se drži svojih prava, pai samu 
silu da dočeka držeći se tako. Videt ćemo 
kako će biti dalje«. Ako se sjetimo da se je onda ra- 
dilo o ugarsko-hrvatskoj nagodbi i da Madžari nisu birali 


. sredstava, kako bi ostvarili nagodbu po svojoj volji, — 


onda mam je ova Garašaninova poruka Rusima sasvim jasna, 

Što se tiče Garašaninova memoara, doznao sam o 
njemu nešto potanje tek za svjetskoga rata nakon okupa- 
cije Srbije, U drugoj polovini rata izlazio je u Budimpešti 
neko vrijeme mjesečnik »Kelet Nćpe — das junge 
Europa«. Na zagrebačkom kolodvoru kupio sam neko- 
liko svezaka toga mjesečnika, ispunjenog madžarskom gran- 
domanijom, pa sam u jednom od njih našao članak nekoga 
D, Szegha s natpisom »Das Dokument der grossserbischen 
Politik«, Bila je to analiza Garašaninovamemoran- 
duma od god, 1844, koji je, veli pisac, u Nišu sa čitavim 
drž, arhivom Srbije došao u ruke okupatorske vojske. Szegh 
iznosi po njegovom sudu glavni dio sadržaja sa glosama, 
kojima se mogu naši čitaoci lako domisliti, Da li je sadr- 
žina memoranduma sasvim autentično preuzeta ili nije, to 
dakako ne mogu znati, Ja sam onda po svojem običaju na- 
pisao sebi o članku bilješku, koju ovdje priopćujem, jer mi 
je dotična sveska mjesečnika negdje na tavanu, pa bi mi 
je bilo mučno tražiti i naći, 

Garašanin je išao za tim da se odstrani turska vladavina 
na Balkanu i da se nakon sloma Turske spriječi razdioba 
slavenskih zemalja između Rusije i Austrije, Proti ovim 
vlastima mogli bi Srbi samo tako osigurati opstanak i bu- 
dućnost svoje zemlje, ako obnove državnu politiku cara 
Dušana i opet osnuju Veliku Srbiju. Da se postigne ta 
svrha, prva je potreba da se sklopi savezjugoslaven- 
skih naroda, Garašanin je u prvom redu mislio na Bu- 
Sarsku, koja je onda još bila u potpunom turskom ropstvu. 
Zatim bi trebalo da se susjednim zemljama pokloni 
velika pažnja, Morali bi se razaslati agenti po Bosni, Her- 
cegovini, Slavoniji, Hrvatskoj i Dalmaciji, po sjevernoj Al- 
baniji, Crnoj Gori i južnoj Ugarskoj, koji bi imali dužnost 
da tamošnje slavensko pučanstvo »bearbeiten«, Buduć da 
se Bosanci ne bi mogli odmah predobiti da se odreknu 
svoga posebnoga položaja, moralo bi se spočetka tako agi- 
tirati, da im se objasni korist ujedinjenja svih Srba u jednoj 
velikosrpskoj državi. Moralo bi se najprije za tim ići, da 
Bosna i Hercegovina dobiju kneza, a istom kasnije moglo 
bi se provesti sjedinjenje, Zato bi trebalo da se bosanski 
mladići primame u srbijanske službe, kako bi kasnije, kad 
se vrate u Bosnu, postali prvi borci za interese Srbije, Da 

se predobiju i bosanski katolici, trebalo bi da se koji Fra- 
njevac imenuje na visokoj školi u Beogradu za učitelja, koji 
bi onda utjecao na svoje suvjernike, Trebalo bi također da 
“se pod vodstvom toga svećenika sagradi katolička crkvica 
u Beogradu, »Tako i slično prikazuje Garašanin i sve ono, 
što bi morali Srbijanci poduzeti u interesu narodnog jedin- 
stva u Hrvatskoj, Slavoniji, Dalmaciji i u južnoj Ugarskoj«, 
Posebno govori Garašanin o nužnom radu u sjevernoj Al- 
baniji i Crnoj Gori. Za luku na Jadranu preporuča Dulcinj 

Zašto nije madžarski novinar. per extensum priopćio 
ovako važan dokumenat, kad ga je imao u ruci, ne može 
se znati, iako se može naslućivati, Lako da su ga na to 
nagonili posebni madžarski interesi, U svakom slučaju dopu- 
štena je pretpostavka da memoar mije točno prikazan, a 
ipak bi nas toliko zanimao njegov doslovni tekst, Gdje je 
sada taj historijski spis? Živanović pripovijeda u svo- 
jem djelu (I., p. 154.) o svojem sudjelovanju pri spasavanju 
drž, arhiva, koji je nakon rata vraćen Srbiji, ali ne iznosi 
nikakve detalje. A gosp. dr, F, Šišić, s kojim sam prije 
dvije godine o svemu tome razgovarao, uvjerava me da u 
arhivu nije našao ni memoranduma niti išto o Strossmayeru. 
Ovo me potonje ne iznenađuje, jer je đakovački biskup bio 
previše oprezan čovjek a da bi »veleizdajničke« dokumente 
iz svoje ruke davao, pa zato nije g. Šišić ni u njegovoj 
ogromnoj korespondenciji, koja je pohranjena u Jugosla- 
venskoj akademiji, ništa relevantna našao; ali ako u arhivu 
nema ni memoranduma Ilije Garašanina, onda ga je očito 
netko od okupatorne vlasti bilo u koju svrhu konfiscirao*). 

Govoreći o sredstvima rada po raznim srpskim i jugo- 
slovenskim zemljama, »Načertanije« preporuča ova tri 
osnovna principa Srbijine oslobodilačke politike: Prvo, 
Srbija se od svojih sunarodnika na svima svojim granicama 
ne sme odvojiti jednim kineskim zidom, Naprotiv, ona je 
dužna u ovom pogledu sve svoje $ranice otvoriti i saobra- 
ćaj s neoslobođenim narodom što više omogućiti i razviti. 
Drufo, s obzirom na postojeće religiozne razlike kod srp- 
skoga i jugoslovenskog naroda, Srbija ima da proklamuje 
i da izvršava načelo pune verozakonske slobode: »Treba ići 
na to, da se narodi istočno-pravoslavne i rimokatoličke 
vere među sobom, u svojoj narodnoj politici, sporazumeju 
i slože, jer se ova politika samo tako može voditi s dobrim 
izgledima na uspeh. Srbiji je dužnost da glavne osnove ove 
politike propoveda i jednome i drugome delu narodnom , 
Ovo načelo moraće se dopasti svima hrišćanima, a vreme- 
nom i nekim muhamedancima, i u religioznom pogledu pot- 
puno će ih zadovoljiti.., Da bi se jugosl, narodi katoličke 
vere od Austrije i njenoga uticaja odvratili i Srbiji što više 
priljubili, potrebno je na ovaj rad što veću pažnju obratiti«, 
Treće osnovno načelo, koga se treba držati, jeste princip 
narodnog jedinstva. Kao najglavniji i osnovni zakon državni 


*) Kad je rukopis ovog članka već bio u štampi, sastao 
sam se slučajno opet s 6. dr, Šišićem, koji me je ponovno 
uvjeravao, da Garašaninova memoranduma nema u sađaš- 
njem drž. arkivu, ali me je ujedno upozorio da je on štam- 
pan u knjizi »Nova Srbija i Jugoslavija« od Đurđa Jele- 
nića (Beograd 1923.), Faktično je u toj knjizi (p. 116. do 
119.) priopćeno nekoliko odlomaka iz memoranduma, 
koji se u originalu zove »Načertanije«, i to diplomatsko- 
politički uvod elaborata, zatim nekoliko redaka o trajnoj 
opasnosti od Austrije, onda preko pol stranice o dosegu 
srpskog historijskog državnog prava i o vrijednosti »Nove 
srpske države« za cijedu Evropu, napokon 16 redaka o 
Bugarskoj, koja bi se imala istom osloboditi od Turske, 


ima da se smatra utvrđenje vladalačkog dostojanstva, koje 
ima da sjedinjava Srbiju sa svima neoslobođenim narodima, 
Stalnost vladalačka u Srbiji i sukcesivan rad u istome smi- 
slu spolja, najbolje su jemstvo za održanje jedinstva i za 
ugušenje separatističkih težnja, Na ovaj način Srbija ima i 
sama da se smatra kao prirodna pokroviteljka svih Jugo- 
slovena u tuđinskom ropstvu, U vezi s ovim, Srbija ima da 
obavesti sve Srbe i Jugoslovene o svome osnovnom držav- 
nem uređenju, o svojim zakonima i kulturnim tekovinama i 
da u svoju državnu službu postepeno uvodi mlade školovane 
ljude iz svih neoslobođenih krajeva, — 

Od detalja, koji nas zanimaju, ima u Szeghovom članku, 
kako se vidi, više nego u ovim Jelenićevim izvodima, Među- 
tim, kako mi je dr, Šišić istom prilikom kazao, Garašaninovo 
»Načertanije« u Srbiji nije nepoznato, jer da ga je radi- 
kalski mjesečnik »D e1o« u svoje doba per extensum donio, 
Ja nisam više imao vremena da ga tražim i nadjem, 


Janko ibler. 


IZLOŽBA SLIKA LUKE RUPČIĆA, 


U umjetničkom salonu Šire na Krvavom mostu — u sim- 
patičnom milieu-u, ali nipošto besprikornom prostoru — 
izložio je Luka Rupčić omalu kolekciju slika, On je srednjo- 
školski profesor u Zagrebu, a rodom je iz Like, Da se usavrši 
u svojoj nastavnoj struci boravio je godinu dana u Parisu, 
a vratio se kao mladi ali izrazito umjetnički talent, 

Izložio je što krajolika, što uličnih motiva iz Parisa i iz 
Zagreba, nekoliko biblijskih slika i po koji portret. Izraziti 
je modernista, ali razumljiv i jasan, Samo tu i tamo još 
malo nadovezuje na stariju naturalističku školu. 

Karakteristiku njegova kista naći ćemo u boji, u tono- 
vima, u umjetničkoj fantaziji, a naročito u duševnoj noti 
njegovoj, 

Paleta mu nije raznolika, U bojama je štedljiv, ali su mu 
zato žive i duboke a posmatrača se snažno doimlju (Rokovo 
groblje, Visoka i Opatička ulica u Zagrebu, Luxembuourg i 
»Ulice« u Parisu te Jakobov zdenac), 

Tonovi su mu mrki, ali puni i mekani (falnike u Parisu, 
St, Nicolas u Parisu i portret Dr, P, K,). 

U kompoziciji teži za jedinstvenošću (Jakobov zdenac, 
Krist u Gecemanskom vrtu, Sacrć Ceur i St, Nicolas u Pa- 
risu). 

Fantazija mu je živa, ali zdrava, bez svakoga pretjeri- 
vanja (Luxsenbourg u Parisu, Visoka ulica i Rokovo groblje 
u Zagrebu, Bijeg u Egipat), 

Sve su to — manje više — samo formalne strane, dok je 
uzrok i jezgra tu kao i uvijek samo duševna nota stvaranja, 
a ta je dominantna u svim ovim radovima, Štedljive, žive i 
duboke boje, mrki i meki tonovi, skupljenost kompozicije, 
zdrava fantazija — sve to je stvorio stalni i duboki osjećaj 
duše, nipošto časovito duševno raspoloženje, Sve to odaje 
podjedno jaki duševni život u moll-akorđdu, nu i opet čo- 
vjeka skupljenoga za se i u se — karakteristika slavenske 
duše, 

Tu i tamo još se odaje početnik, ali i taj imađe određeni 
program i smjer. Ovaj je siguran, smion, nu bez svake pre- 
tenzije i bez svake težnje za efektom, 

Vrlo je razumljiv, osobito nama, Sam uživa u bojama, 
tonovima i u sujetu svojih slika, kad ih stvara, kao i mi kad 
gledamo, Uživa u užitku (Jakobov zdenac, Krist u Gece- 
manskom vrtu, Visoka i Opatička ulica i »Matejna« u Za- 
grebu), 

U modernoj pariškoj umjetnosti, tamo mu je poticaj, 
ali je — u koliko ga poznam — dalek od imitacije, U 
glavnom je vrlo blizu mnogim našim umjetnicima: najmlađe 

Godina ili, 


»VIJENA Ć« 


Knjiga V/i2 


I 


ORIGINALNA KOLONJSKA VODA 
FARINA GEGENUBER 


ima tri međunarodno zaštitna znaka: 


1. crveni lotosov cvijet prilijepljen na etiketi; 
2. U staklu odstraga uprešanu riječ: Gegeniiber; 
3. Tri tačke , * , među crtama zavojnicama potpisa na etiketi, 
oo moo oo mmm mom 
generacije (Uzelcu, Varlaju, Milunoviću) i ako i tu imade 
bitnih razlika, I tu i tamo ista slavenska nota! 
Mlad je, pa je zato prognoza nesigurna, pogotovo u nas, 
gdje brojni, divni talenti — Bog zna zašto — rano zahire. 
Kritika primila je tu izložbu vanredno simpatično i ako 
je on u javnosti posve nepoznat, To je povoljan znak ne 
samo za njega samoga, već i za naše općinstvo, Ono je po- 
čelo malo po malo: uviđati, ds. se zemaljska kruglja mora 
okretati i da ništa ne može ostati u onom duhu i ukusu, 
kako to starija generacija apodiktički zahtijeva, P.K. 


FRA GINEPRO OD ANONYMUSA. 


Upozorujemo posebno čitaoce na ovu aktovku, ili »čin u 
tri scene«, kako je naziva autor, štampanu u ovome broju, 
Pod tim pseudonimom naime krije se jedan već odavna 
i vrlo dobro poznat naš književnik, koji je, osim na knji. 
ževnom, radio i na drugim kulturnim područjima, stekavši 
i priznato ime i velike zasluge, Na to upozorujemo zato, da 
se ne bi mislilo, da je to kakav početnik, i da bi se u tome 
smislu stvar čitala i komentarisala, Autor se je riješio za 
anonimitet iz svojih posebnih razloga, a zadržat će ga 
samo privremeno. Nas bi naročito zanimalo, kad bi naši 
čitaoci sami pokušali da odgonetaju, tko se krije pod tim 
pseudonimom i da nam eventualno jave svoje mišljenje. 
Kada bude vrijeme, mi ćemo otkriti autora i iznijet ćemo 
rezultat, da li je tko i koliko ih je pogodilo pravoga autora, 

Ovaj »čin u tri scene« dio je jedne našire zasnovane i 
potpuno gotove trilogije, koja se zove »Tri svijeta« 


Osnovna ideja te trilogije je filozofsko-etička: borba sile. 


i pokornosti, u kojoj borbi na kraju nadvladava vanjsku 
unutarnja sila, pokornost i poniznost. Ta ideja je precizno 
istaknuta i iznešena i u ovoj aktovci. Prvi dio trilogije odi. 
Šrava se u prašumama Mexika, u predhistorijsko doba, 
drugi dio u sredovječnoj Italiji za života. sv. Franje Asiškoga 
(to je ovaj dio), a treći u savremenoj Indiji, Taj treći dio 
otštampan je nedavno u »Obzoru« (br, 303., 304,, 305, i 306. 
od 11, 12, i 13. novembra ove godine) pod naslovom 
»Jedna epizoda«, dočim mu je pravi naslov »Colonel Duty«. 
Trilogija je predana i zagrebačkom kazalištu na prikazi- 
vanje, a već iz rukopisa prevedena je na njemački i engle- 
ski, te će naskoro izići, a po svoj prilici bit će i prikazivana 
vani, u ta oba jezika, Toliko možemo za sada reći čitaocima 
radi ravnanja, Uredništvo, 


Izdavači i vlasnici: Dragutin Nemet i drugovi, 


. orijentaciju 


POVIJEST HRVATSKOG SOKOLA, 


Hrvatski Sokol u Zagrebu na Wilsonovom trgu izdao je 
prigodom III, hrvatskog svesokolskog sleta u Zagrebu spo- 
menspis »Povijest Hrvatskog Sokola. od g. 1874.—1885.«, 
koji je napisao dr, Franjo Bučar, Knjiga je urešena s preko 


* dvadeset originalnih već historičkih sokolskih slika, koje su 


se sačuvale u društvenom arhivu, U knjizi.je prikazano prvo 
osnivanje Sokola u Zagrebu: i uopće među Hrvatima, koje je 
nastalo g. 1874. iz kontakta sa slovenskim sokolom u Ljub- 
ljani, s kojim je H. S, iz početka vrlo mnogo općio, Prikazan 
je prvi izlet u Prag te gradnju vlastite sokolane, uopće cijeli 
sokolski život prvih deset godina, Knjiga je obrađena na te- 
melju društvenog arkiva i po pripovijedanju najstarijih još 
živućih članova Sokola, Ujedno se u toj povijesti HS, nalaze 
i podaci osnivanja HS., u Varaždinu, Bjelovaru, Zadru, Kar- 
lovcu i Križevcima, Ova lijepa sokolska knjiga izlašla je u 
krasnom velikom formatu, stoji 30 dinara, a dobiva se u 
svim zagrebačkim knjižarama i u Hrvatskom Sokolu na 
Wilsonovom trgu u Zagrebu, 


NOVA IZDANJA »ZABAVNE BIBLIOTEKE« 


Henry M, Stanley: Kako sam našao Livingstona, Izvje- 
štaj o ekspediciji po središnjoj Africi, Ilustrirano izdanje, 
Zagreb 1925, Cijena Din 34.—, i 

A, d' Escragnolle - Taunay: Inocencija, Roman iz Bra- 
zilske pustinje, Djevojačka knjiga. Zagreb 1925, Cijena Din 
22.—, Izdanja te knjižnice najtoplije preporučamo, 


NOVE KNJIGE, 

Lj. Krajačić: Sanje iz djetinjstva, Priče i pripovijetke za 
mladež, Sa slikama, Zagreb 1925, Vlastita naklada, 

Cir Rothmiiller: Židovska kolonizacija Palestine, 
Pregled, Biblioteka Gideon broj 1. Zagreb 1925, 

Jules Verne: Carev glasnik I, i IL Preveo Julije 
Adamović, Izdanje Ilustrovane omladinske biblioteke, knji- 
žara Vasić, Zagreb 1925, ; 

Lewis Wallace: Ben Hur Lil. Preveo Iso Veli. 
kanović, Ilustrovana omladinska biblioteka, Izdaje knjižara 
Vasić, Zagreb 1925, 

Čedomil Mitrinović: Naši muslimani, Studija za 
pitanja  bosansko-hercegovačkih muslimana, 
Beograd 1926, Izdanje biblioteka »Društvo«, E 

Almanah Saveza hrv, pjev, društava u Zagrebu I. za 


god, 1923.—4, i 1924.—5,  Uredili Rudolf Matz i Alfons 
Heinz, Zagreb 1925, 
o jj E E JEAIFESVIJEIITI 


Dbareve Za šiaežić ž Napvuz 
Cžepa«lišNanuu pruža u najvećem izboru 


zavod za njegu ljepotu T. Cetinjan 
Zagreb, Ilica 23. 


Bogati izbor razne parfumerije kao Coti, Houbi- 
gant, Piver i t. d, i t, d. nadalje preporuča se za 
predstojeće zabave j plesove za njegu lica i ruku, 
ondulaciju (Wasserwellen i Dauerwellen), bojadi- 
sanje kose u svim niansama sa prvorazrednim bo- 
jama uz jamstvo, te električnu masažu. Stalno skla- 

“ dište svih dodataka kao i raznih nakita za večernje 
frizure (Haarschmuck). E : 


Specijalna prvorazredna stručna podvorba, umjerene cijene, 


X ——eisiće 


Tisak »Tipografije« d, d, u Zagrebu. 


SRETAN BOŽIĆ i 
NOVU GODINU 


želi svim svojim mušterijama 


FANY BIRK, ZAGREB 


SALON CVIJEĆA 
NIKOLIĆEVA ULICA BROJ 7a 


Alkohol ja otrov! 
Nikotin je otrov! 
Pijanstvo se dade 
odviknuti. — Pu- 
šenja se može odučiti! 


Tražite odmah besplatne upute. 


Zastupstvo Dra.Harwardaza 
SHS, Zagreb, pošt. pretinac 292. 


Krojačka radiona 


Ostroški i Kobešćak 


Zagreb 
Petrinjska ulica 50 
izrađuje elegantna muška odijela po 
najnovijoj modi uz najniže dnevne 
cijene, 


VIS D.D. 


veletrgovina vina, tvornica šampanjca 
i pjenušca nuđa svoja najbolja da'matinska, 
sremska i domaća vina uz najbolje uvjete. 
Šampanjac marke L'amour i Perles d'or 


Gundulićeva ulica br. 20. 
' Telefon 29-18. 


Gradska štedionica 


Općine sfob. i Gr. sfav. srada Zagreba 


Jefač ev tr$ 20 Zasreb Vfastita pafača 


Miošci Din 110,000.000 — 


Prima uloške na knjižice i tekući račun, te obavlja sve 


bankovne i burzovne poslove uz najpovoljnije uvjete. 


Zznajmfjuje sisurnosne pretince (Safe-depo6t) 


Za uloške iamćči srad Zagreb. 


D* DRALLE-OVOM 


p brezovom vodom. 

= i Zaprečava ispadanje kose. 

Jača porast kose. Čuva protiv prhuti i 
svrbeža. Osvježuje živce, 


Glavno skladište za preprodavaoce 


nISIS“ d. d, odio GEORG DRALLE, ZAGREB, 


Palmotićeva ulica br, 66. 


Majka i dijete, mirišući od čistoće, sjajuć 


od svježine, njegovano i tečno. Radosno 
zdravlje smije se sa blještavim zubima. 


Za Kanadu i Sjedinjene države 


Dnevna njega sa Kalodontom i : 

his sA se sa najnovijim ekspres parobrodima, 

je najsigurniji put, za održanje 
ljepote i zdravlja Vaših s pića jeo 

Iz Cherbourga, Antwerpena, Hamburga 


i Liverpoola 


Samo četiri dana na otvorenom moru. Najbolje 
i najbrže željezničke veze u sva mjesta Kanade 
i Sjedinjene Države Amerike. 


h 
Ri 


zuba. 
Nei 


Kneći krem ZU ZU ke ' 
e Bi ij > S 
re poj“ s Map 
Sve obavijesti glede putovanja, cijenaiza smještaj 


vrsnih poljodjelaca na farmama u Kanadi daje 
besplatno 


CANADIAN PACIFIC 


S 


Zagreb, Petrinjska ulica 40., Beograd, Wilsonov 

irg 107., Ljubljana, J. Zidar, Dunajska c. 31., Sa- 

rajevo, Amerikansko-Srpska Banka., Dubrovnik, 
Stijepo Gjivić., Split, Vinko Čulić. 


Tisak »Tipografije« d, d. u Zagrebu. 


